Куч-қувват бағишлашга қодир 14та фойдали маҳсулот » Шерлар, туш табири, Афоризмлар, Маноли сузлар 2021 - Vatanda.CoM\nVatanda.Com » Кизикарли маълумотлар » Куч-қувват бағишлашга қодир 14та фойдали маҳсулот\nБизнинг куч қудратимиз еган таомларимизга бевосита боғлиқ. Танлаган махсулотларимиз бгаъзан бизнинг қувватимизни оширса, баъзан туширади. Қуйида умумий ҳолатимиз ва соғлиғимизни ҳимоя қилувчи куч-қувватга бой маҳсулотлар рўйҳати келтирилган.\n“Бир кунда 1та олма- шунда сизга доктор керак бўлмайди” деган олтин нақлни ҳаммамиз биламиз ва ҳақиқатдан ҳам шундай. Олмада витамин ва минераллар кўп бўлиб, у яна кучли антиоксидантлар- флавоноид ва полифенолга жуда бой. Уни ҳар куни эрталаб турганингизда тановул қилишга ҳаракат қилинг.\nБананлар- калийга бой энг яхши маҳсулот бўлиб, қон босимини меъёрлаштиришга ва юрак фаолиятини яхшилашга ёрдам беради. Бананлар пўст билан қоплангани учун уни бемалол сумкага солиб юришингиз мумкин. Бундай енгил овқатлар, шубҳасиз, тушлик вақтигача сизнинг куч-қувватингизни оширади.\n3. Қизил булғор қалампири\nШирин булғор қалампири тери гўзаллиги учун керакли бўлган антиоксидант витаминлар А ва Cга жуда бой. Жумладан, қизил булғор қалампири таркибида ликопен бўлиб, у саратоннинг олдини олишга ҳизмат қилади. Агар сиз тўқ юришни истасангиз, қизил булғор қалампири ёрдам беради.\n4. Табиий қора шоколад\nАгар сиз ширинликка ўч бўлсангиз, табиий қора шоколад сизни тўла куч билан таъминлайди. Таркибида тозаланган крахмал ва куч-қувват учун керакли витаминларни емирувчи десертли газакдан яхшироқ. Сутлисини ейишни тавсия қилмаймиз, айнан табиий қора шоколад кучли антиоксидантларга бой. Аммо унинг таркибида шакар мавжуд, шунинг учун 1 кунда 1-2 унция (тахминан 57грамм) истеъмол қилиш билан чекланинг.\n5. Қовоқ уруғлари\nБу уруғ минераллар, магний, темир, кальций, C витамини ва оқсилнинг кони. Ишонтириб айтиш мумкинки, қовоқ уруғлари енгил овқат ўрнини бемалол қондиради, ишлаш қобилиятини оширади.\nСабзи таркибида бириктирувчи тўқималар кўп бўлиб, кўриш учун фойдали бўлган бета-каротин шаклидаги А витаминига бой. Бундан ташқари, сабзи- бошқа кўп маҳсулотлар билан “чиқишиб кетади”, уни кун давомида енгил овқат сифатида истеъмол қилса бўлади.\n7. Лимон суви\nБу жуда оддий кўриниши мумкин, аммо лимон сувини (совуқ ёки қайноқ) оз-оздан ҳўплаб ичиш усули сизни куч билан таъминлайди.Суюқлик чарчоқни тарқатиши учун уни томоқда бироз ушлаб ичинг. Лимон витамин ва ферментларга қўшимча заряд беради.\n8. Сули ёрмаси\nСулида соғлиқ учун керакли бўлган уғлеводлар жуда кўп. Эрталабки нонуштага сули бўтқа енг, 25 дақиқа ўтгандан кейин эса бирорта мева истеъмол қилинг.\nТарвуз, айниқса ёзда енгил овқат учун ажойиб танлов. Унинг таркибида ликопен мавжуд бўлиб, у саратон касаллигининг олдини олишда ёрдам беради. Тарвузни оч ошқозонга ейиш катта фойда келтиради. У ҳудди бошқа ёғсиз мевалар каби тез ҳазм бўлади ва яхши сўрилади. Ҳазм бўлиши қийин овқатлардан кейин истеъмол қилиш тавсия этилади.\nАнанас енгил ўзлаштирилиб, унинг таркибида ҳазм қилишга ёрдам берувчи ва тозалаш ҳусусиятига эга бромелайн ферменти мавжуд. Шундай бўлса-да, ананасни оч қоринга тановул қилиш зарурлигини унутманг ва уни бошқа маҳсулотлар билан аралаштирманг.\n11. Қуритилган анжир\nАжабланарлиси шундаки, қуритилган анжир қонни яхши тозалайди, шилимшиқ ва захарларни организмдан чиқариб юборишга ёрдам беради. Танлаётганингизда унга шакар ва бошқа қўшимчалар қўшилмаганига эътибор қаратинг. Анжир таркибида етарли даражада шакар бор, шунинг учун бир нечта донаси билан чекланинг.\nҚулупнай- толаларга бой, C витаминининг кони, биотин (тери, соч, тирноқлар учун фойдали) ва фолий кислотаси, антиоксидантларга тўла маҳсулотдир.\nБодринг минералларга бой энг яхши сабзавот. Бу мазали, сувли ва озуқавий енгил полиз экини барчага бирдек ёқади.\n14. Тузланган карам\nТузланган карам- пробиотикларга бой. Кун давомида куч қувват билан таъминлашда иштирок этувчи Б витамини ушбу пробиотиклар таркибида мавжуд.\n“Муҳташам юз йил” сериалининг “Туркия гўзали” унвонига эга бўлган актрисалари\nМазкур сериалда суратга тушган актрисаларнинг аксарияти гўзаллик танловларида иштирок этганлар, улардан учтаси эса “Туркия гўзали” унвони соҳибига айланган....\nБУНИ БАРЧА БИЛИШИ ЛОЗИМ\nБУНИ БАРЧА БИЛИШИ ЛОЗИМ Аллоҳ таоло айтади: “Мен жинлар ва инсонларни фақат Ўзимга ибодат қилишлари учунгина яратдим” (Зориёт, 56-оят)....\nКечасидаги иш самарадорлигини ошириш\nОдамлар орасида “Эрталабки ишнинг унуми, баракаси бўлади”, деган нақл бор. Бутун дунё бўйича ҳам одамлар эрта туриб, кечгача ишлаб, кечаси дам олишади. Бироқ ҳамма ҳам бундай жадвалда ишламайди, кўпгина одамлар кечаси ишлашга ўрганганлар ёки шунга мажбурлар. Кечаси ишлашнинг ҳам ўз афзалликлари бор, шулардан энг биринчиси – сизга ҳеч ким халал...\n1940 йил 20-февралда "Том ва Жерри" Америка мултфилмининг биринчи қисми чиқди. Тўғри, ўша пайтда қаҳрамонларни бошқача чақиришган: Яспер ва Жинх, аммо иккинчи эпизодда улар 70 йилдан ортиқ вақтдан бери лаблардан кетмаган исмларни қабул қилишди....\nФутбол ўйинининг туғилган кун санаси ва қоидалари тарихи ҳақида\nМаълум бўлишича, дунёдаги энг машҳур ўйин – футбол ўзининг туғилган кунига эга. У 26 октябрда нишонланади. Сана, албатта, шартли, ҳеч ким аниқ айтолмайди. Хўш, рақиб дарвозасига зарба беришга уриниб, юмалоқ коптокни тепиб, мусобақани ташкил қилиш ғояси ким томонидан биринчи бўлиб пайдо бўлган?...\nМуқаддас динимизда учта улуғ байрам бор\nМуқаддас динимизда учта улуғ байрам бор 🔸Ийд ул-фитр. Бу байрам ҳар йили Шаввол ойининг биринчи куни нишонланади;...\nБИЛАСИЗМИ? БИР ДАКИКАДА 6100 ТА ЯХШИЛИК. 😳 Бир дакикада Фотиха сурасини беш марта бемалол укиш мумкин булади. Фотиха сурасида 122 та харф бор. Бир харфга еса 10 та яхшилик ваъда килинган. 122х10=1220 та яхшилик Фотиха сурасини бир марта укишга берилади. Агар сиз 5 марта бу улуг сурани укисангиз, 1220х5=6100 та яхшиликга еришасиз. Бунча яхшиликни...\nКарантин вақтида вазн орттирмасликнинг асосий 7 қоидаси\nТўсатдан пайдо бўлган COVID-19 барчани бироз ташвишга солиб қўйди. Ҳозир барча уйда қолиб касаллик ёйилиб кетишини олдини олмоқда. Карантин муддати қанча пайт давом этишини ҳеч ким аниқ айта олмайди. Шундай экан бу муддат ичида семириб кетишнинг олдини олиш тўғрисида ўйласак ҳам зарар қилмаса керак. Қуйида келтирган 7 та асосий қоида эса сизни...


InfinBank — Халқаро болаларни ҳимоя қилиш куни билан!\nХалқаро болаларни ҳимоя қилиш куни билан!\n«InfinBANK» АТБ сизларни фарзандларимиз ҳимояси ва ғамхўрлиги негизи бўлмиш байрам билан табриклайди. Уларнинг болалиги бахтли, беташвиш, севги ва муҳаббатга тўла бўлсин.\nХалқаро болаларни ҳимоя қилиш куни муносабати билан идорамизда байрамни муваффақиятли ўтказиш мақсадида барча ташкилий ишлар кўзда тутилди: супер-қаҳрамонлар, танловлар, батутда сакраш, аква-грим, пицца ҳамда музқаймоқ зиёфати ва албатта, шодон болалар кулгуси.\nБолаларни табриклаш учун Капитан Америка, Дедпул ва Лол қўғирчоғи ташриф буюрди. Улар билан болажонлар гуруҳларга бўлиниб, ҳар бир банк ходими ўз иш фаолиятида таянувчи қадриятларни бўяшди. Болалар у ёки бу қадриятни тушунишларини сўзлаб бериб, ширинликлар учун жетонларни қўлга киритишди. Байрам дастури танловлар, қизғин рақслар, ёрқин флешмоп ва фусункор қоғозли тамоша билан давом этди.


"Реал" бош мураббийи Карло Анчелотти таркибда рақобатни кучайтириш мақсадида юқори савиядаги футболчиларни ҳарид қилмоқчи. Жумладан, Каземирога ўринбосар сифатида мутахассис "Лидс" футболчиси Калвин Филлипсни кўрмоқда.\n"El Nacional" нашрига кўра, англиялик ярим ҳимоячининг услуби "қироллик клуби"га тўлиқ мос келади, деб ҳисобламоқда Анчелотти. "Қироллик клуби" ёзда футболчини харид қилишга уриниб кўради.\n26 ёшли Фаллипсга "Реал"дан ташқари, "Ливерпуль", МЮ, "Арсенал", "Тоттенхэм" каби АПЛ грандлари қизиқиш билдирмоқда. Калвин жорий мавсум АПЛдаги 12 ўйинда иштирок этиб, битта ассист муаллифига айланган.


Буюк Британия мудофаа вазири: Қобул аэропортида яқин соатларда теракт содир бўлади - 26.08.2021, Sputnik Ўзбекистон\nБуюк Британия мудофаа вазири: Қобул аэропортида яқин соатларда теракт содир бўлади\nИлгарироқ Буюк Британия ТИВ ўз фуқароларига шаҳарнинг аэропорт қисмига бормасликни тавсия этган эди 26.08.2021, Sputnik Ўзбекистон\nТОШКЕНТ, 26 авг - Sputnik. Буюк Британия Мудофаа вазири Қобул аэропортида яқин соатларда теракт юз беради, дея огоҳлантирди."Британия ҳукумати бир неча соат ичида Қобул аэропортида теракт юз беришини кутмоқда. Бир ҳафта ичида разведка аэропортга уюштирилаётган ҳужум муқаррарлигига ишонч ҳосил қилди", - деб баёнот берди Бирлашган қироллик Қуролли кучлари вазири Жеймс Хеппи.Идора раҳбари сўзларига кўра, "Ислом давлати"* жангарилари оммавий эвакуация туфайли у ерда сон-саноқсиз одам тўпланганини, ва бу ҳолат "уларга қандайдир одамларни довдиратиб қўядиган нарсага қўл уришга имкон беришини" англашмоқда.Илгарироқ Буюк Британия ТИВ ўз фуқароларига шаҳарнинг аэропорт қисмига бормасликни тавсия этган эди.Афғонистонда ҳокимият ўзгаришиАмерика ҳарбийлари контингенти чиқарилиши фонида "Толибон"* жангарилари ҳужумни амалга ошириб, барча йирик шаҳарларни эгаллаб олди ва йигирма йиллик уруш барҳам топди, дея эълон қилган эди.Эндиликда мамлакатни бошқарувчи кенгаш шакллантирилмоқда, у 12 кишидан иборат бўлади.Афғон пойтахти аэропорти орқали чет эл фуқаролари ва чет элликлар билан ҳамкорлик қилган маҳаллий аҳоли эвакуацияси давом этмоқда.*РФда таъқиқланган террорчи уюшма.\n15:17 26.08.2021 (янгиланди: 15:20 26.08.2021)\nИлгарироқ Буюк Британия ТИВ ўз фуқароларига шаҳарнинг аэропорт қисмига бормасликни тавсия этган эди\nТОШКЕНТ, 26 авг - Sputnik. Буюк Британия Мудофаа вазири Қобул аэропортида яқин соатларда теракт юз беради, дея огоҳлантирди.\n"Британия ҳукумати бир неча соат ичида Қобул аэропортида теракт юз беришини кутмоқда. Бир ҳафта ичида разведка аэропортга уюштирилаётган ҳужум муқаррарлигига ишонч ҳосил қилди", - деб баёнот берди Бирлашган қироллик Қуролли кучлари вазири Жеймс Хеппи.\nИдора раҳбари сўзларига кўра, "Ислом давлати"* жангарилари оммавий эвакуация туфайли у ерда сон-саноқсиз одам тўпланганини, ва бу ҳолат "уларга қандайдир одамларни довдиратиб қўядиган нарсага қўл уришга имкон беришини" англашмоқда.\nИлгарироқ Буюк Британия ТИВ ўз фуқароларига шаҳарнинг аэропорт қисмига бормасликни тавсия этган эди.\nАфғонистонда ҳокимият ўзгариши\nАмерика ҳарбийлари контингенти чиқарилиши фонида "Толибон"* жангарилари ҳужумни амалга ошириб, барча йирик шаҳарларни эгаллаб олди ва йигирма йиллик уруш барҳам топди, дея эълон қилган эди.\nЭндиликда мамлакатни бошқарувчи кенгаш шакллантирилмоқда, у 12 кишидан иборат бўлади.\nАфғон пойтахти аэропорти орқали чет эл фуқаролари ва чет элликлар билан ҳамкорлик қилган маҳаллий аҳоли эвакуацияси давом этмоқда.\n*РФда таъқиқланган террорчи уюшма.


Бедор тунлар! Бугун Чемпионлар лигасида муҳим ўйинлар старт олади » Новости Узбекистана сегодня: nuz.uz\nНовости Узбекистана → Менинг Ўзбекистоним → Бедор тунлар! Бугун Чемпионлар лигасида муҳим ўйинлар старт олади\n03-04-2018 13:28 0 568 Рейтинг1 Чоп этиш\nБедор тунлар! Бугун Чемпионлар лигасида муҳим ўйинлар старт олади\nЭнди ЕЧЛ ўйинларини аввалгидек 00:45 да эмас, бир соат эртароқ томоша қилиш имкониятига эга бўламиз.\nБугун, 3 апрель куни Европа Чемпионлар лигасининг чорак финал босқичига старт берилади. Жумладан, “Ювентус” Туринда Мадриднинг “Реал” клубини қабул қилади. “Бавария” эса Испанияда “Севилья” меҳмони бўлади.\nЖамоаларнинг нимчорак финалда босиб ўтган йўлларига назар ташласак, “Ювентус” “Тоттенхэм”ни Лондонда “йиғлатиб”, ўзи чорак финалга етиб келди. “Реал” “ПСЖ” билан бўлиб ўтган ҳар икки ўйинда муваффақият қозониб, қийин рақиблардан бири “Ювентус”га дуч келиб қолди.\nТўғри, “қироллик клуби” анойи эмас. Ҳар ҳолда кетма-кет икки марта ЕЧЛ бош совринига эга чиқиш, бу ҳамма клубнинг қўлидан келавермайди. Устига-устак Турин – Мадрид қаршилигига биз ўтган мавсум мусобақа финалида гувоҳ бўлгандик.\nУнда испанияликлар бечора Буффон дарвозасига тўрт март гол уриб, ўз дарвозаларидан атиги бир марта гол ўтказиб юборишган. Шу тариқа “Реал” ЕЧЛ тарихида кетма-кет икки марта бош совринни қўлга киритган биринчи жамоага айланганди.\nЭнди иккинчи жуфтлик: “Севилья” – “Бавария” ҳақида гапирадиган бўлсак, андалусияликлар нимчорак финалда Моуриньонинг “Манчестер Юнайтед”ини сенсацион тарзда мусобақадан чиқариб юборишди.\nАгар “қизил иблислар” чорак финалга етиб келишганда балки “Бавария” тўсиғидан ўта олмаган бўларди. Бунисига аниқ жавоб йўқ.\nЧунки Юпп Хайнкес жамоаси ҳозир Бундеслигада барқарор ўйин кўрсатиб, тинимсиз ғалаба қозониб келмоқда. “Бавария” кучини “Боруссия Д” билан бўлиб ўтган сўнгги ўйинда кўрдик. Шу куни Мюнхенда рақиб дарвозаси жавобсиз олти марта ишғол этилди.\nҲа, “Бавария”га нимчорак финалда осон рақибга дуч келди. Туркиянинг “Бешиктош” клуби Германия чемпиони олдида шунчаки оддий рақибдек кўринди ва буни ўзи ҳам тан олишга мажбур эди. Икки ўйин натижасига кўра, “Бавария” “Бешиктош”ни 8:1 ҳисобида мағлуб этди ва чорак финалга осонликча етиб келди. Уларни олдинда “Севилья” қаршилиги кутиб турибди.\nДемак, бугун бўлиб ўтадиган икки ўйин бир-биридан қизиқ ва рақобатларга бой бўлишига ҳеч қандай шубҳа йўқ.\nЭътиборлиси, Европа вақти бир соатга қисқарди ва энди ЕЧЛ ўйинларини аввалгидек 00:45 эмас, балки, 23:45 да томоша қилишимиз мумкин.\nЕЧЛ, 1/4 финал.\n“Ювентус” (Италия) – “Реал” (Испания)\n23:45. “Альянц Стадиум” стадиони, Турин шаҳри.\n“Севиля” (Испания) – “Бавария” (Германия)\n23:45. “Рамон Санчес Писхуан” стадиони, Севилья шаҳри.


Уэйн Руни Вашингтон аэропортида хибсга олинган\n7 январь, 2019, 15:05\nТеглар:Уэйн Руни | МЛС\nБу ўтган йилнинг декабр ойида юз берган\nАнглия терма жамоасининг собиқ футболчиси Уэйн Руни декабр ойида Вашингтон аэропортида алкогол маҳсулотини истъемол қилган ҳолда ҳақоратли сўз айтганлиги учун хибсга олинган. Бу ҳақда якшанба куни Британиянинг The Guardian нашри хабар тарқатган.\nГазета маълумотларига кўра, воқеа 16 декабр куни юз берган ва ўшанда 33 ёшли футболчи қўлга олинган. Кейин 116 доллар миқдорида жаримага тортилиб, ҳеч қаёққа кетмаслик шарти билан озод қилинган.\nРуни Шимолий Американинг бош футбол лигаси MLS аъзоси “Ди Си Юнайтед” таркибида тўп суради. У шунингдек, Англиянинг “Эвертон” ва “Манчестер Юнайтед” жамоаларидаги фаолияти билан ҳам кўпчиликка яхши таниш.\nУ манкунианликлар сафида ЕЧЛ, Европа Лигаси ва беш марта Англия чемпиони, уч марта Англия кубоги ва бир марта клублар ўртасидаги жаҳон чемпионатида ғолиб чиққан. Руни “Манчестер Юнайтед” ва Англия терма жамоаси тарихидаги энг яхши тўпурар ҳисобланади.


Озиқ-овқат хавфсизлиги бўйича халқаро ҳамкорлик | Агро-Олам.Uz\nБош саҳифа Янгиликлар Озиқ-овқат хавфсизлиги бўйича халқаро ҳамкорлик\nБарчангизга маълумки, сайёрамизда давом этаётган COVID-19 пандемияси иқтисодиётнинг барча тармоқлари қаторида қишлоқ хўжалигида ҳам мавжуд ресурслар ва имкониятлардан тўлиқ фойдаланиш, аҳолининг озиқ-овқат маҳсулотларига бўлган талабини қондириш, унинг хавфсизлигини таъминлаш, соҳага илғор замонавий ёндашувларни жорий этиш бўйича илмий-назарий, илмий-услубий ҳамда илмий-амалий таклиф ва тавсияларни ишлаб чиқиш ҳар қачонгидан ҳам муҳим аҳамият касб этиб бормоқда.\nБугунги кунда бутун дунё олимлари, таҳлилчилари, сиёсатчилар, давлат арбоблари ва жамоатчилик вакиллари инсоният бошидан кечираётган коронавирус пандемиясининг ижтимоий-иқтисодий оқибатлари, уни бартараф этиш йўллари хусусида қизғин муҳокамага киришган.\nХалқаро валюта жамғармасининг 2020 йил учун эълон қилган янги прогнозларига кўра, базавий сценарий бўйича пандемия натижасида глобал иқтисодиёт бу йил 3 фоизга пасайиши кутилмоқда. Бу, жорий йилнинг январь ойида эълон қилинган прогноздан 6,3 фоиз пунктга пастдир. Агар вирус билан курашиш чўзилиб кетадиган бўлса, унда глобал иқтисод 6 фоизга пасайиши мумкинлиги эътироф этилмоқда.\nХалқаро ташкилотларнинг экспертлари, нуфузли таҳлилчилари COVID-19 пандемияси туфайли жаҳон иқтисодиётида рецессия ҳолати юзага келиши муқаррарлигини ва ушбу таназзул дунё тарихида содир бўлган барча рецессияларнинг «онаси» сифатида намоён бўлишини таъкидлашмоқда.\nБарчамизга аёнки, коронавирус пандемияси ҳукуматларни ўз чегараларини ёпишга мажбур қилди. Натижада дунё бўйлаб тадбиркорлик фаолияти ва ўзаро товарлар, хизматлар айирбошланишига жиддий путур етди. Ҳаракатлар чекланиши, етказиб бериш ва авиация саноатида узилишлар озиқ-овқат ишлаб чиқариш жараёнини, уларни халқаро кўламда ташишни қийинлаштирди. Бу эса, ўз навбатида, ишлаб чиқариш ва таъминот занжирининг бузилишига ҳамда озиқ-овқат хавфсизлигига рахна сола бошлади.\nМаълумки, бундай ҳолат келажакда озиқ-овқат муаммосини янада чуқурлаштиради. Ҳатто айрим давлатларда очарчиликнинг авж олиши оқибатида ижтимоий бўҳроннинг юзага келиш хавфи мавжуд. Шундай экан, ушбу балога қарши дунё олимлари, тажрибали экспертлар бирлашган ҳолда ҳаракат қилишлари лозим бўлади.\nУшбу жиҳатларни эътиборга олган ҳолда Ўзбекистон Республикаси Вазирлар Маҳкамасининг тегишли фармойишига мувофиқ, жорий йилнинг 20-22 октябрь кунлари Тошкент давлат иқтисодиёт университетида Германиянинг IAMO (Ўтиш даври иқтисодиёти мамлакатларида қишлоқ хўжалигини ривожлантириш илмий тадқиқот институти) ҳамда АҚШнинг IFPRI (Халқаро озиқ-овқат сиёсати тадқиқотлари илмий тадқиқот институти) институтлари билан ҳамкорликда «Марказий Осиёда соғлом иқтисодий ўсишни таъминлаш учун қишлоқ хўжалигини барқарор ривожлантириш ва ҳудудий ҳамкорлик» халқаро онлайн илмий-амалий конференция ташкил этилди. Университет ректори Қўнғиротбой Шарипов халқаро тадбирни очиб берар экан, барча нуфузли ташкилотлар вакиллари ва иштирокчиларга ҳамкорлик учун миннатдорчилик билдирди.\nУч кун давом этган конференция ишида Германия, Италия, АҚШ, Япония, Жанубий Корея, Малайзия, Индонезия, Португалия, Россия ва МДҲ давлатларининг 30 дан ортиқ профессор-ўқитувчилари, эксперт мутахассислари тақдимот маърузалари билан иштирок этди. Онлайн платформа юртимиз ва хорижлик олимлар, сиёсатчи, ишбилармон доира вакиллари ҳамда фуқаролик жамиятлари учун озиқ-овқат хавфсизлиги, қишлоқ хўжалиги ва Марказий Осиёда минтақавий ҳамкорликни ривожлантиришга қаратилган муҳокамалар майдонига айланди.\nХалқаро конференция COVID-19 пандемияси шароитида аҳолининг озиқ-овқат хавфсизлигини таъминлаш, қулай агробизнес муҳитини шакллантириш ва қўшилган қиймат занжирини яратиш омиллари, қишлоқ хўжалигида таълим — илм-фан — ишлаб чиқариш интеграцияси ва халқаро майдонда юз бераётган янги тенденциялар, қишлоқ хўжалигида рақамли технологиялар ва ишлаб чиқариш омилларидан самарали фойдаланиш йўллари каби бугунги куннинг долзарб масалаларига бағишлангани билан ҳам аҳамиятлидир. Унда хорижлик олимлар, халқаро ташкилотларнинг мутахассис-экспертлари ўзларининг амалий тажрибалари билан ўртоқлашди.\n— Мазкур йирик тадбирда мамлакатим номидан сўзга чиқиш мен учун катта шараф, — деди Германия Федератив Республикаси Озиқ овқат ва Қишлоқ хўжалик вазирининг Халқаро алоқалар масалалари бўйича ўринбосари жаноб Фридрих Вокер. — Бугун қишлоқ хўжалиги нафақат озиқ-овқат хавфсизлиги, балки саноат корхоналарини қайта тикланувчи хом-ашё ресурслари билан таъминлашда муҳим манбага айланди. Шу боис, кўплаб давлатларда ушбу тармоққа бўлган муносабат ўзгариб бормоқда. «Инқироз даврида ақлли ва доно кўприк қуради, ахмоқ эса қарзга ботади», — деган нақл бежиз айтилмаган. Бозорни ҳимоя қилиш ва изоляция сиёсати инқироз даврида яхши ечим эмас.\n“Биз халқларимизга сифатли қишлоқ хўжалиги маҳсулотларига эга бўлиш учун лозим бўлган барча неъматларни ярата олмаймиз. Шу сабабли, ҳар бир ҳудуднинг хусусияти ва имкониятларини инобатга олиб, озиқ-овқат таъминоти каналларини кенгайтиришимиз лозим. Шу билан бирга, озиқ-овқат таъминоти ҳудудларини диверсификациялаш ҳам халқаро савдонинг ривожланишида катта аҳамиятга эга. Пандемия даврида бу ўз исботини топганига гувоҳ бўлдик.\nМарказий Осиё давлатлари орасида Ўзбекистонда бу йўналишда катта ишлар амалга оширилаётгани таҳсинга сазовор. Бу масалада илмий-тадқиқот ташкилотларининг ҳам ўрни алоҳида аҳамият касб этади. Айниқса, соҳада кичик ва ўрта фермерчиликни ривожлантириш, иқлим ўзгариши шароитида инновацион ва янги ноанъанавий усуллар орқали барқарор қишлоқ хўжалигини ташкил этиш бўйича ҳудудларда тажриба ортиб бормоқда. Бугунги имкониятдан фойдаланган ҳолда, ушбу анжуманда иштирок этаётган тадқиқотчиларнинг муҳим фикр ва ғояларини олиб, Марказий Осиёни яхлит бир ҳудуд сифатида қарашимиз, ҳар бир давлат эҳтиёжига мос ечимлар топишга интилишимиз лозим”.\nКонференция дастурига мувофиқ Америка Қўшма Штатларининг Халқаро озиқ-овқат сиёсати тадқиқотлари илмий тадқиқот институти (IFPRI) Бош директори Йохан Свиннен жаноблари ҳам сўзга чиқиб қуйидаги фикрларни билдириб ўтди.\n“Бизнинг тадқиқотларимиз шуни кўрсатмоқдаки, агар ривожланаётган мамлакатларда мавжуд вазиятни ислоҳ этиш юзасидан давлатнинг аралашуви бўлмаганда, сайёрамизда қашшоқликка юз тутганлар сони қисқа фурсатда 150 миллион кишига кўпайиб кетар эди. Барчамизга маълумки, жаҳонда ҳукм сураётган пандемия шароитида энг асосий ҳаётий зарурат бўлмиш, озиқ-овқат хавфсизлиги долзарб масалага айланди. Буни соғлиқни сақлаш тизими, иқтисодиёт ва озиқ-овқат инқирози деб баҳолаш лозим. Озиқ-овқат инқирози иқтисодий таназзул ва озиқ-овқат тизимининг бузилиши оқибатида юзага келади. COVID-19 пандемияси озиқ-овқат тизимидаги заифликларнинг нақадар улкан эканлигини кўрсатиб берди.\nУшбу балонинг таъсирида озиқ-овқат тизимида узилишлар вужудга келди, айниқса, озиқ-овқат тизимининг кўп меҳнат талаб қиладиган соҳаларида, хусусан мева ва сабзавотларни етиштириш, уларни истеъмолчиларги етказиб бериш занжирларида муаммолар юзага келди. Вирус инфекцияси туфайли таъминот занжирларининг парчаланиши ва турли хилдаги сиёсий чекловлар қишлоқ хўжалиги маҳсулотлари нархларининг ошишига, иккинчи томондан эса, ишлаб чиқаришнинг пасайишига олиб келди. Тадқиқотлар шуни кўрсатадики, COVID-19 пандемияси натижасида юзага келган иқтисодий таназзул ва бузилишнинг умумий таъсири, айниқса камбағаллар учун зарарли ҳисобланади, камбағал қатлам даромадлари йўқолиши ёки пасайишига таъсир кўрсатади. Пандемия кўплаб мамлакатларда оғир иқтисодий турғунликни келтириб чиқаради. Aсосий бойлиги жисмоний меҳнат бўлган одамлар даромадсиз қолади ва ишдан айрилиш оқибатларидан энг кўп зарар кўришади.\nПандемия тадқиқот оламига ҳам таъсир кўрсатди. Бизнинг фаолиятимиз ҳам маълумотларни тўплаш, таҳлил қилиш ва тадқиқотларни ўтказишнинг янгича, ностандарт усулларидан фойдаланишни талаб этмоқда. Ҳозир веб-сайтимизда COVID-19 пандемияси билан боғлиқ 90 та озиқ-овқат хавфсизлиги ва унинг қашшоқликка таъсири бўйича 50 дан ортиқ блогимиз яратилди. Биз деярли 25 дан ортиқ виртуал тадбирларни уюштирдик ва август ойида пандемия билан боғлиқ воқеа-ҳодисалар ҳақида кўплаб олим ва экспертларнинг таҳлилларини бирлаштирган электрон китобни нашрдан чиқардик. Буларнинг барчаси веб-сайтимизда ўз аксини топган. Бугунги конференция иштирокчиларига шуни маълум қилмоқчиманки, виртуал китобларнинг барчаси сайтимизда очиқ ҳолатда турибди, ундан бемалол фойдаланишларингиз мумкин.\nҚадрли дўстлар, Марказий Осиё минтақасида бир нечта янги сиёсий ўзгаришлар амалга оширилди. Масалан, Ўзбекистон ҳукумати Евроосиё иқтисодий иттифоқига қўшилиш масаласини кўриб чиқмоқда. У ЖСТга аъзо бўлиш учун ариза берди ва 2030 йилгача қишлоқ хўжалигида озиқ-овқат секторини ривожлантиришнинг янги ва улкан стратегиясини қабул қилди. Буларнинг барчаси, озиқ-овқат тизими минтақада ҳақиқатан ҳам ўзгариши учун муҳим аҳамиятга эга эканлигини кўрсатади”.\nШунингдек, конференцияда Қишлоқ хўжалиги бўйича илмий тадқиқот институтлари консорциуми – CGIAR (Consortium of International Agricultural Research Centers) Бош директори ўринбосари Екатерина Кривонос хоним ҳам нутқ сўзлади. У ўз нутқида қуйидаги фикрларни билдириб ўтди.\n— Олдинги ишим доирасида бир неча маротаба Тошкентда бўлганман ва у ерда Жаҳон Савдо Ташкилотига аъзо бўлиш жараёни ва қишлоқ хўжалигини модернизациялаш бўйича таҳлиллар билан Ўзбекистон ҳукуматини қўллаб-қувватлашда қатнашганман. Бугун биз қишлоқ хўжалиги соҳасидаги хусусан озиқ-овқат, ер ва сув тизимидаги боғлиқ муаммолар ва қишлоқ хўжалиги соҳасидаги тадқиқотларни олиб бориш ва инновацияларни етказиб бериш усулларини қайта кўриб чиқиш нима учун кераклиги ҳақида гаплашамиз.\nБугунги кунда озиқ-овқат тизимидаги вазият қандай? Инсоният сўнгги ўн йилликлар ичида қашшоқлик ва озиқ-овқат хавфсизлигини мустаҳкамлаш борасида катта ютуқларга эришди. Aммо озиқ-овқат тизими глобал муаммоларни, хусусан, атроф-муҳитнинг ёмонлашуви, овқатланиш билан боғлиқ касалликлар, семириш ва соғлиқни сақлаш инқирозлари, ишчилар ва озиқ-овқат тизимлари учун кам маошлар белгилаш, хавфли иш жойлари кабиларни ҳал қила олмаяпти. Бизнинг атрофимиз, еримиз, сувимиз ва денгиз ҳаётимиз нотўғри бошқарилмоқда.\nБизда глобал исиш, ҳаддан зиёд қурғоқчилик, ўрмонларнинг йўқ қилиниши, тупроқнинг деградацияси, сувнинг ифлосланиши, биохилма-хилликнинг йўқолиши содир бўлмоқда. Шу билан бирга, қашшоқлик, очлик ва тўйиб овқатланмаслик юқори даражада қолмоқда. Дунё аҳолисининг тўққиз фоизи, кунига 1 доллардан кам бўлган даромад билан яшамоқда. Дунё аҳолисининг тўртдан бир қисми кунига 3 доллардан 20 долларгача кун кечирмоқда, бу эса икки миллиард одам соғлом овқатланмаётганини англатади.\nҚашшоқлик қишлоқ жойларда шаҳарларга қараганда уч баравар юқори даражада. 2019 йилда деярли 690 миллион киши ёки дунё аҳолисининг 8-9 фоизи оч бўлган. Бу бир йил ичида 10 миллионга ошди. COVID-19 пандемиясининг иқтисодий таъсири натижасида, 2020 йил қашшоқлик 20 фоизга, яъни қўшимча 40 миллион кишига кўпайиши кутилмоқда. Пандемия туфайли 2020 йилда дунёдаги тўйиб овқатланмаганларнинг умумий сони 3 миллиондан 132 миллионгача кўпайиши хавотирли ҳолат. Бундан ташқари, тенгсизлик, тўйиб овқатланмаслик, қашшоқлик қишлоқ аҳолиси орасида давом этмоқда. Ер, озиқ-овқат ва сув тизимлари бир-бири билан чамбарчас боғлиқ бўлиб, бу муаммоларни хусусий, жамоат ва фуқаролик жамиятлари ўртасида мувофиқлаштирилган ҳаракатлар орқали ҳал қилиш керак ва бу ҳаракатлар далилларга асосланган бўлиши кераклиги таъкидлаб ўтди.\nШу билан бирга Германия Федератив Республикасида таниқли олим, Ўтиш даври иқтисодиёти мамлакатларида қишлоқ хўжалигини ривожлантириш илмий тадқиқот институти директори, профессор Томас Глаубеннинг ҳам чиқиши конференция иштирокчиларида катта қизиқиш уйғотди. Олим ўз чиқишида қуйидагиларга алоҳида тўхталиб ўтди.\n— Ҳозир озиқ-овқат хавфсизлиги, инклюзив ўсиш ёки табиий ресурсларни сақлаш каби барқарор ривожланиш мақсадларининг барқарорлигини илгари суриш ҳар қачонгидан ҳам қийиндир. Ушбу муаммолар Марказий Осиё каби ўтиш иқтисодиёти мамлакатларига таъсир қилиши табиийдир. Марказий Осиё мамлакатларида қишлоқ хўжалиги экинларидаги маҳсулдорликнинг пастлиги, озиқ-овқат занжирининг етарли даражада ривожланмаганлиги, самарасиз логистика тизимининг мавжудлиги, транзакцион харажатларнинг юқори бўлиши, савдодаги потенциал даромад ва озиқ-овқат занжири иштирокчиларининг бозорга киришини чеклайди.\nШундай қилиб, озиқ-овқат иқтисодиётининг мослашувчанлиги ва барқарорлигини ошириш учун илғор стратегиялар талаб қилинади. Шу нуқтаи назардан, инновациялар хусусан, рақамли янгиликлар ушбу муаммоларни ҳал қилишнинг муҳим воситаси бўлиши лозим.\nИлм-фан ва таълим соҳасидаги тадқиқотлардан фойдаланиш учун эҳтиёжларни ҳисобга олган ҳолда ечимлар топиш учун илм-фанни бизнесга ўтказиш учун ҳаракат қилиш лозим. Шундай қилиб, шериклик ва кўп манфаатли диалоглар барқарор озиқ-овқат секторини ривожлантиришга ёрдам бериши мумкинлигини қайд этди.\nКонференция давомида илғор хорижий тажрибаларни Ўзбекистон мисолида амалиётга татбиқ этиш бўйича илмий-назарий, илмий-услубий ва илмий-амалий тавсиялар, Олий таълим — илм-фан — ишлаб чиқариш интеграциясидан самарали фойдаланиш, озиқ-овқат хавфсизлигини таъминлаш, аҳолини қишлоқ хўжалиги товар ва хизматларига бўлган эҳтиёжини мунтазам қондириб бориш бўйича таклифлар ишлаб чиқилди.\n«Халқ сўзи» xs.uz


«Реал Мадрид» — «Барселона» (0:4) тўқнашуви фотосуратларда » Ўзбекистон янгиликлари – Zamin.uz\n22-11-2015 | 10:44\nZAMIN.UZ / Спорт / 22 Ноябр 2015 года802\n«Реал Мадрид» — «Барселона» (0:4) тўқнашуви фотосуратларда\nМадриддаги «Сантяго Бернабеу» стадионида бўлиб ўтган «Реал Мадрид» — «Барселона» учрашувида меҳмонлар 4:0 ҳисобида ғалаба қозонди. Ўйинда Криштиану Роналду ўзини кўрсата олмади, Лионель Месси эса иккинчи таймда захирадан майдонга тушди, лекин ўйин тақдири Месси майдонга тушгунича ҳал бўлганди. Ўйинда «Барселона»нинг уругвайлик ҳужумчиси Луис Суарес дублга эришди, Неймар ва Андрес Инеста эса биттадан гол урди. Қайд этиш жоиз, «Барселона» сардори Андрес Инеста майдонни тарк этаётганида уни «Реал Мадрид» ишқибозлари ҳам олқишлаб турди. Video: Iniesta getting ovation from Madrid fans when subbed off #fcblive [via @thereversefIash] pic.twitter.com/IGfMhjBeKB — barcastuff (@barcastuff) November 21, 2015 Манба: Daryo.uz\nЎқишни тавсия қиламиз Луис Энрике: «Реал Мадрид» осонликча таслим бўлмади, биз яхшироқ ўйнадик\n10:44 / 22-11-2015


Инновацион ривожланиш вазирлиги Жаҳон банки вакиллари билан онлайн мулоқот олиб борди\nИнновацион ривожланиш вазирлиги Жаҳон банки вакиллари билан онлайн мулоқот ўтказди. Онлайн учрашувда Инновацион ривожланиш вазири Иброҳим Абдураҳмонов, Инновацион ривожланиш вазирининг Халқаро маслаҳатчиси Ербол Сулейменов, вазирликнинг Тижоратлаштириш бошқармаси бошлиғи Жамолиддин Бобохонов иштирок этдилар. Жаҳон банки томонданЛойиҳалар раҳбарлари Пауло Корреа ва Ералы Бексултан ҳамда Хусусий сектор бўйича мутахассис Гаухар Оспанова қатнашди.\nТомонлар Ўзбекистонда илмий ишланмаларни тижоратлаштириш лойиҳасини амалга ошириш масалаларини муҳокама қилдилар. Мазкур лойиҳа амалий тадқиқот ва тажриба-конструкторлик ишларини қўллаб-қувватлашга қаратилган янги ёндашувларни жорий этишга қаратилган бўлиб, тадқиқотларнинг сифат ва долзарблик жиҳатдан юқори даражада бўлишига хизмат қилади.\nОнлайн мулоқот давомида лойиҳани амалга ошириш учун аванс маблағларини тақдим этиш учун учун шартнома имзолаш тўғрисида музокаралар олиб борилди. Шунингдек, коронавирус пандемияси муносабаьти билан аванс маблағларидан COVID 19 коронавирусига қарши кураш ва унинг оқибатларини бартараф этишга қаратилган лойиҳаларга сарфлаш масаласи муҳокама этилди.\nЎз навбатида Инновацион ривожланиш вазирлиги илмий ишланмаларни тижоратлаштириш ва республикамизда COVID-19 коронавирусга қарши самарали курашиш борасида олиб борилаётган ишлар ҳақида сўз юритди.\nОнлайн мулоқот натижаларига кўра, Ўзбекистонда илмий ишланмаларни тижоратлаштириш бўйича концепцияни 2020 йилнинг май ойигача тайёрланишига келишиб олинди. Томонлар лойиҳани тезроқ ишга тушириш учун ҳамкорликдаги ишларни янада тезлаштириш лозимлигини қайд этдилар. Жаҳон банки коронавирусга қарши курашга доир лойиҳаларни молиялаштиришни қўллаб қувватлашга тайёр эканини билдирди.


Боқимандалик балоси – Jurnalist\nR S2020-07-30T16:27:32+05:0030 Iyul, 2020|Умумий янгиликлар|\nТакрор айтаман, биз энди пандемия шароитида яшашга,\nмеҳнат қилишга ўрганишимиз шарт. Чунки ҳаёт давом этмоқда.\nБошқа йўл қолмади. Бугун кутилмаган бало Ер шарининг қай бир бурчагидан келган-келмаганини таҳлил қилиш бефойда, аксинча, халқ бўлиб, эл-улус бўлиб давлат раҳбари, ҳукумат атрофида бирлашиб, ҳамжиҳатликда курашмасак, эртага кеч бўлиши муқаррар. Президентимиз раислигида ўтказилаётган видеоселектор йиғилишлари кун тартибидаги биринчи масала пандемия мавзуси бўлаётгани бежиз эмас. Сабаби, вазият биз кутган ва ўйлагандан ҳам кўра жиддийроқ, ҳатто айтиш мумкинки, анча қалтис.\nАммо имконият борича тегишли чора-тадбирлар кўриляпти. ОАВ, ижтимоий тармоқлар бир лаҳза тингани йўқ. Эътиборлиси, барча телеканаллар COVID-19 га бағишланган махсус кўрсатувларни намойиш қилмоқда. Лекин биз бугун сўз юритаётган боқимандалик балоси ҳам ижтимоий хавфлилиги жиҳатидан пандемиядан кам эмаслиги боис барчамизни ҳар лаҳза ҳушёр торттириши лозим.\nЯширмаймиз, боқимандаликни даволаб бўлмайди. Ўрганган кўнгил ўртанса қўймас, деганлариям рост. Авваллари ҳам бор эди шундай тоифа одамлар, нима бўлсаям давлат мени боқиши, таъминлаши керак, деган номаъқул даъво уларнинг қон-қонига сингиб кетган. Ҳой оғайничалиш, тўрт мучанг соппа-соғ бўлса, бирор касб-ҳунарнинг бошини тутиб ишла, деб кўринг-чи, балога қоласиз, ёқангизга ёпишади.\nЎтган йил бошлари эди, Қашқадарёга бордим. Омон-омон, осойишталик замони эди. Шанба Китоб тумани ҳокими қабули куни экан. Ижодга қизиқувчан дўстим ҳокимликда ишларди. Сиз ҳам бир кузатинг, кимлар қандай муаммо-масалалар билан мурожаат этишини кўрасиз, балки бирор нарса қораларсиз, деди. Рўйхатга юз чоғли одам ёзилган экан. Аввал ёши кексароқ, ногирон кишиларни қабулга чорлашди. Бир чеккада кузатиб ўтирибман. Деярли ҳамма ташкилот раҳбарлари ҳозиру нозир. Бирин-кетин савол-жавоблар бошланди. Йигирматача одамдан тахминан ўнга яқини уй-жой масаласида, қолганлари эса саломатлигини тиклаш, оилавий ва маҳалла ҳолидан хабар олмаётганидан нолиди. Ҳоким ҳам аввалига босиқлик билан ҳаммани эшитди ва амалий кўмак кўрсатиш бўйича тегишли раҳбарларга топшириқлар берди.\nҲаммаси кейин бошланди. Бир маҳал ташқарида ғала-ғовур кучайди, аввал бир эркак бақирди, кейин аёл кишининг йиғиси эшитилди. “Ҳар ҳафта аҳвол шу, менам ҳасса кўтариб келайинми энди, айбим соғлом эканимми, бошқа проблемам бор, нима, ёш боласи бўлса шохи борми буларнинг, касалми, ана уйида ётсин…” Ҳайрон бўлиб ҳалиги қадрдонимга қарадим. У секин пичирлади: “Ҳозир томошани кўрасиз, энди кунда-шундаларга навбат келяпти, Худонинг берган куни, қаерда қабул бўлса ўша, беш-олти “штатний”лар етиб боради. Тошкентдан, бирор юқорироқ идорадан вакил келиб қолган бўлса, тамом, ўзларини шу даражада жабрланган, қийналган қилиб кўрсатишадики…. Ана, бирови келди, эшитинг-да”.\nҲалиги мурожаатчи аввалига ҳамма билан сўрашиб чиқди. Кейин тўрга қараб гап бошлади: “Ҳурматли ҳоким бова, мен ўтган дафъа ҳам келувдим, ҳал бўлмади, масалан, ўғилларим онаси тараф, уйга қўймаяпти, икки қизим чиқиб кетган, қудалар ҳолинг не деб сўрамайди, оқсоқол ҳайдаб солади идорадан, энди, ўзингиз бир бормасангиз бўлмайди-ёв, буларингиз алдайди”. Ҳоким савол берди: “Ака, узр, қабулимга бугун нечанчи марта келишингиз, шуни биласизми?” Маҳаллага масъул оқсоч киши “ўнинчи марта”, деб изоҳ берувди, ҳалиги арзгўй унга қараб бақира кетди: “Керак бўлса ҳокимликнинг олдига ётволаман, уйим йўқ, тушундингизми, оқсоқолингиз ёрдам бермаса, хотиним билан ажратиб қўйишмаяпти, нуқул ўзининг танишларини қўллайди, ана, кечаям ун тарқатди, болаларимга берди, менга йўқ”.\nҚабулга келиб, ҳали муаммосини дастурхон қилишга улгурмаган оппоқ рўмолли онахон унинг гапларини эшитиб чидаб туролмади: “Элликка кириб эсингиз кирмапти, укажон, ўзингиз айтяпсиз ахир, беш фарзандингизнинг ҳаммаси уйли-жойли экан, қизлар бировнинг хасми, улардан нега домангир бўласиз, ана, уч ўғлингиз ишласа, ўзингиз уста экансиз. Бир маҳаллани айблайсиз, бир болаларингизни, ўзи нима керак сизга, одам деганам шунақа ноинсоф бўладими, буям камлик қилгандай, шунча йил бирга яшаган аёлингиз билан ажрашаман дейишга уялмайсизми? Шуми ўзбекчилик, суф-е!”\nИчкарида ҳаво етмай қолди. Секин чиқдим. Ортимдан ҳалиги танишим эргашди. “Ҳа, сабрингиз чидамадими? Ўлмаган бизнинг жонимиз, ошна. Ҳар куни шу аҳвол, ўн киши келса, ярмидан кўпи боқимандаликка ўрганиб қолган. Ҳозир қаранг, юз одамни кечгача қабул қиламиз. Албатта, хастаҳол, эҳтиёжманд, муаммоси оғир инсонларга қўлдан келгунича ёрдам берамиз. Бу табиий ҳол. Лекин кейинги пайтда юзимнинг қаттиғи, жонимнинг ҳузури дейдиганлар кўпайиб кетяпти. Нечтасиникига бордик. Ишонасизми, ҳайҳотдай ҳовли, камида 15-30 сотих чиқади, қудуғидан сув тўхтамайди, аммо томорқасида на битта дарахт, на тўртта гиёҳ бор. Гапларини арава тортолмайди, ҳа, мени кам таъминланганлар рўйхатига киритишмаяпти, нима эмиш, болаларим ишлармиш, иккита машинамиз бор, тўртта қорамол, нима бўпти, бизга берса давлат ғазнаси тугаб қолмас энди…\nШунинг учун қишлоқ ва маҳалла фуқаролар йиғинлари оқсоқоллари, фаоллари орасида виждонли, иймонли инсонлар кўпайсагина, бундай текинхўр, фақат бер-берга ўрганганлар пайи қирқилиши мумкин, акси бўлса, юкини маҳаллага ташлаб, ётволиб ёза-ёздан бўшамайдиганлар камаймайди”.\nБу ҳаётий мисолни бежиз келтирмадим. Сабаби, бутун дунёда пандемия хавфи кучайиб бораётган, жумладан, бизнинг мамлакатимизда ҳам ушбу хатарли офатга қарши кураш олиб борилаётган, қатор муаммолар ўртага чиқаётган, иқтисодий инқироз хавфи ошаётган бир паллада, бугунги оғир ва машаққатли дамларда ҳар қандай қийинчиликка қарамасдан, халқимизни ижтимоий жиҳатдан ҳимоя қилиш йўлида тегишли чора-тадбирлар кўрилаётгани хайрли ишдир.\nЛекин… халқ бир мушт бўлиб бирикиб, ҳамжиҳатликда кўринмас ёвга қарши кураш олиб бораётган ғанимат дамларда, ишонинг, ёзиш тугул, айтишга тили бормайди одамнинг, коронавирус балосини енгиш учун сув ва ҳаводек зарур бўлган воситалар — дори-дармон, тиббий жиҳоз ва бошқа заруратлар учун ажратилган маблағларни талон-тарож қилганларга нисбатан 10 та жиноят иши қўзғатилгани ҳақидаги кўнгилсиз маълумотни ўтган ҳафтада ўтказилган брифингда Бош прокуратура матбуот хизмати раҳбари Ҳаёт Шамсиддинов келтирганида этлари жунжикиб кетади ақли бутун кишининг. Бизга нима бўляпти ўзи, нега шунча қирғинбарот, талотумларни мардона енгиб ўтган миллат одамзот тўкин, фаровон, тинчгина ҳаёт кечираётган даврга келиб нафсини жиловлай олмаяпти?\nҲар қанча аламли бўлмасин, қуйидаги далил ва рақамларга бир назар ташлайлик: Бухоро вилояти санитария ва эпидемиологик осойишталик маркази мансабдор шахслари 395 миллион сўмлик 15 тонна гипохлорид кальций дезинфекция воситасини 600 миллион сўмга сотиб олиб, 205 миллион сўм бюджет маблағини талон-тарож қилган. Ёки бўлмаса, Навоий вилоятида худди шу марказнинг мансабдор ва моддий жавобгар шахслари Инқирозга қарши курашиш жамғармаси ҳисобидан ажратилган маблағлардан 509 миллион сўмлик товар моддий бойликларни мақсадсиз сарфлаб юборган. Тергов жараёнида марказ бош врачи ва омбор мудирига нисбатан Жиноят кодексининг учта моддаси билан айб эълон қилиниб, “қамоққа олиш” эҳтиёт чораси қўлланилган…\nЁки бошқа бир рўйхатдаги шармандали ҳолатни қаранг: Қашқадарёда 917,8 миллион сўм, Паркент туманида 397,6 миллион сўм, Наманганда 248,9 миллион сўм, Навоийда 222,3 миллион сўм, Бухорода 204,6 миллион сўм, Андижонда эса 159,3 миллион сўм талон-тарож қилинган! Доно халқимизнинг ўғри бўл, муттаҳам бўл, инсоф билан бўл-да, деган истеҳзоли ибораси қачонлар пайдо бўлгани номаълум. Хўш, энди, мамлакат бошига мусибат тушиб турган энг қалтис онларда улуснинг нонини туя қилиб юрган каламушсифат амалдорларни ким деб атаймиз?\nТўғри, уларга қонун доирасида чораям кўрилар, келтирилган зарарни (бу рақамлар ортида ҳазилакам давлат маблағи ётгани йўқ) қаппайиб қолган чўнтакларидан тўлар ҳам дейлик. Эртага-чи, ҳозирги тожсимон вирус дегани чекинар, лекин бу муттаҳамлар эл-улус ўртасида қандай бош кўтариб юраркин? Юзлаб қурбонларнинг ўлимида ўзларини айбдор деб ҳисоблармикин? Бундай касларни тўдаси билан телевидение орқали элга кўрсатиш керак эмасми? Матбуотда номма-ном эълон қилиш зарур! Албатта, тергов-суриштирув тугагач, суд ҳукм ўқигандан сўнг!\nБу танганинг бир тарафи. Иккинчи томони янада аянчли. Мақоламиз мавзусини бежиз боқимандаликка боғламаяпмиз. Боиси, қарийб беш ойлик маънавий ва иқтисодий синовлар одамларни ғалвирдан ўтказяпти. Айниқса, маҳалла-кўйдаги ҳақиқий инсонпарварлик ёрдамига муҳтожлар ва хўжакўрсинга, оқсоқолнинг “темир дафтар”и рўйхатига тиркалувчи доимий танишлар ҳақида ижтимоий тармоқларда бежиз бонг урилмаяпти. Тўғри, “Саховат ва кўмак” жамғармаси пандемия шароитида аҳолининг эҳтиёжманд қатлами вакилларини хайрия маблағлари ҳисобидан қўллаб-қувватлашга баҳоли қудрат ҳаракат қилаётганини ҳеч ким инкор қилолмайди. Бу маблағлар “Маҳалла” фонди Васийлик кенгаши, Қорақалпоғистон Республикаси Жўқорғи Кенгеси, халқ депутатлари вилоятлар, Тошкент шаҳри, туман ва шаҳар кенгашларининг тасдиқланган қарор ва рўйхатлари асосида ижтимоий ҳимояга муҳтож, кўп фарзандли оилалар, ногиронлиги бўлган, ёлғиз яшовчи, шунингдек, вақтинча ишсиз фуқароларни пул маблағлари, кундалик истеъмол товарлари, дори воситалари ҳамда бошқа турдаги зарур маҳсулотлар билан таъминлаш учун сарфланяпти. Бу Худога ҳам, бандасига ҳам аён.\nЯна савол туғилади: хўш, махсус қарорларга кўра эҳтиёжмандлик мақомига лойиқ деб кўрилган оилалар рўйхати қандай шакллантириляпти? Бу жиддий масала. Чунки бизда ҚФЙ ёки МФЙ деган тузилма ўз ҳудудида яшовчи аҳоли ҳақида тўлиқ маълумот-тасаввурга эга, деган нотўғри қараш шаклланиб қолган. Лекин бир ҳақиқатни очиқ тан олиш керак, сони ўн мингни қоралаб бораётган маҳалла институтига кейинги бир-икки йил ичида жуда катта имкониятлар яратишга ҳаракат қилинаётган бир пайтда ушбу тизимга масъулларнинг саъй-ҳаракатлари ҳозирча ўзини оқлаяптими-йўқми, деган ҳаётий савол кўпчиликни ўйлантиряпти. Аввало, маҳалла раислари мақоми масаласи чуқур мониторинг қилиниши зарур. Кадрлар захираси шакллантирилишида шахснинг маълумоти олийлигидан кўра унинг инсонийлиги, жамоатчилик ўртасидаги нуфузи алоҳида эътиборга олиниши лозим, деб ҳисоблаймиз. Негаки, аксарият оқсоқоллар ҳали-ҳануз ибтидоий бошқарув усули, яъни маҳаллий ҳокимият чангалидан қутулиб, эркин фаолият юритолмас экан, тизимда ишлар илгари силжимайди.\nАсл манзара бундай: рўйхатга киритилган бирор оилага ижтимоий ёрдам шаклларидан бири бўлган озиқ-овқат маҳсулотлари, шунингдек, “Саховат ва кўмак” жамғармаси ҳисоб рақамларига келиб тушган маблағлардан фуқаронинг номига очилган банк картасига муайян миқдорда маблағ ўтказиб берилади. Жуда оқилона йўл, деб ўйлардим мен ҳам. Аммо шу йил баҳор ўрталарида қўшни маҳалла раисининг қуйидаги сўзларини эшитгач, фикрим ўзгарди: “Ака, безор бўлдим буйруқбозликдан. Масалан, биз комиссия иштирокида кўриб чиқиб, ўрганиб, қатъий тартибда ҳокимликка эҳтиёжманд оилалар рўйхатини тақдим этамиз. Қизиғи, шундай одамлар ҳам борки, улар ўзига тўқ, ҳаммаси ишли, қўшша-қўшша машина, уйларигача бор, лекин азалдан маҳалла ё ҳокимликка қари ота-онасини етаклаб бориб, ҳеч кимимиз йўқ деб рўйхатларга ҳам кириб олишган. Ёки яна бир тоифа бор, тўғри ҳокимликка шикоят кўтариб боради, баҳоналари мингта, улар нима қилади, оппа-осон қутула қолайлик, дейди-да, илтимос, шунгаям ёрдам берворинг”, дейди. Эътироз билдирсангиз, тамом, муаммодан бошингиз чиқмайди. Яхшиси, оч қулоғим, тинч қулоғим деймиз-да”.\nАжабо, кўнгилни хира қилгувчи бундай воқеаларни кўриб, кузатиб ёқасини тутади одам. Нега денгда, баъзан ёнгинамизда шундай ҳокисор, содда, бирор маҳкама ёки порталнинг манзили, телефонини ҳам билмайдиган кишилар ҳам борки, аслида шундайларни излаб, топиб, қўлимиздан келса кўмак берсак осмон узилиб ерга тушмайди. Яқинда Қибрай туманидан таҳририятга ёзилган бир хатни ўқиб, очиғи, музлаб кетдим. Ҳали элликкаям бормаган муштипар аёл минг бир истиҳола билан хат ёзибди: “Турмуш ўртоғим уч йил бурун тўсатдан юрак хасталиги туфайли қазо қилди. У кишининг исми-шарифини айтолмайман, сабаби, кўпчилик танирди, вазирлик ва бир қанча нуфузли идораларда ишлаганди. Ёлғиз ўғлим билан оғир аҳволга тушиб қолганимиздан кейин Тошкентдаги уйимизни сотиб, Қибрайдаги кўп қаватли уйдан бир хонали хонадон олиб кўчиб ўтдик. Ўзим боғчада тарбиячи эдим, шаҳарга қатнаш қийинлиги боис бўшашимдан аввал малака ошириш институтида ўқиб, махсус сертификат ҳам олдим. Аввал уйимга яқин атрофдан иш қидирдим. Ҳаммаси ваъда беришдан нарига ўтмади. Ўғлим контракт асосида институтда таҳсил олади, спортчи, Ўзбекистон чемпиони. Рўзғор тебратиш оғирлаша бошлагач, ўқишини сиртқига ўтқазиб, қурилишга ишга кирди. Ойлик маошиям ўртача, устига устак контракт пули, коммунал тўловлар қийнаб қўйди. Баъзан ўғлимга сездирмай, ошхоналарда идиш-товоқ ювиб юрдим. У ҳам отасига ўхшаб полвонлиги боис бирор марта нолимади, йигитлик ғурури йўл қўймади шекилли, бирор жойга ёрдам сўра боришдан ор қилди. Онажон, иш топилса топилар, бўлмаса ҳеч кимга ялинманг, Худойим ўзи меҳрибон, деб мени юпатарди. Икки йилдан бери отангга бор, онангга бор, дейишларидан чарчадим. Охири кам таъминланганлигимиз, биламан, ўзим яшаётган МФЙда расман қайд этилмагани аниқ, ҳеч бўлмаса ёлғиз оналигимни инобатга олиб, ўғлимнинг контракт пулини тўлашга амалий ёрдам беришларини сўраб, вилоят ҳокими номига ёзма равишда мурожаат жўнатдим. Ёлғон бўлмасин, шундан кейин бир-икки идорадан шикоятингизни ўрганяпмиз, албатта кўмак берилади, деган мазмундаги қўнғироқлар бўлди. Лекин ҳозиргача бирор масъул ташкилот вакили ёки раҳбар келиб сўрагани йўқ.\nНиҳоят баҳорда коронавирус балоси оқибатида карантин бошланиб кетди. Она-бола уйда қолдик. Ўғлим ҳам ишидан айрилди. Шу боис, баъзан дастурхонни ўйлаган пайтларимиз ҳам бўляпти. Хайриятки, савобталаб одамлар баҳоли қудрат кўмак бериб турибди. Аммо ўзим яшаётган туман ҳокимлигида ишсиз эканлигим ҳақидаги аризам бўлатуриб, пандемия даврида ҳеч ким бизга ҳолинг не, қандай ёрдам керак, деб бирор марта сўраб келгани йўқ. Энди кимдан нажот кутайлик? Бу ёзганларимни шикоят ёки нолиш, ношукрлик деб қабул қилманг, насиб этса бу синовли кунлар ҳам ўтиб кетар, муҳими, соғ-омонмиз-ку! Фақат илтимос, мурожаат қилганимни ўғлим билмасин, хафа бўлади”…\nЭътибор беряпсизми, ёлғиз онаизор бошидан кечаётган шунча қийинчиликларга қарамасдан, кўнглидаги аламли изтиробларни йўллаётиб ҳам эндигина катта ҳаёт остонасидан ҳатлаётган ўғлининг ориятини ўйлаб, “мурожаат қилганимни у билмасин”, дея қимтиниб, истиҳолага бораётганининг ўзи ҳар томонлама таъминланган, тўкис, рўзғори бут яшаётган бўлса ҳам маҳалла фуқаролар йиғинлари ёки “Саховат ва кўмак” жамғармаси вакилларини гоҳ телефон орқали, гоҳо юзма-юз безовта қилишдан уялмаётган, керак бўлса давлат боқсин-да бизни, дея маломат тошини отиб, боқимандаликни касбга айлантириб олганлар учун аччиқ сабоқ эмасми? Тўғриси, сизу бизнинг чин маънода ҳам моддий, ҳам маънавий кўмагимизга муҳтож бўлмиш ёлғизгина аёлнинг аниқ манзили ва исми-шарифини атайин ёзмадим. Негаки, ушбу хат эгаси тақдири билан тегишли идора ва масъуллар шуғулланишяпти, умид қиламизки, бу масала хайрли ниҳоя топажак.\nШу ўринда тан олиш керак, биздаги маҳалла институти тажрибалари бутун дунё миқёсида катта қизиқиш билан ўрганиляпти. Бу каби миллий, ўзига хос қадим қадриятлар руҳи сингдирилган тизим манаман деган ривожланган давлатларда ҳам йўқлиги рост. Оддий мисол, қўни-қўшничилик муносабатлари, оилавий борди-келдилар, хайр-саховат бобидаги ўлмас удумлар, хуллас, ҳавас қилса арзигулик анъаналаримиз билан ҳар қанча фахрлансак арзийди. Айнан халқимизнинг шу каби беқиёс одамийлик фазилатлари пандемия шароитида ҳам ўзини тўла тўкис оқлаётганига шубҳамиз йўқ. Фақат жамоатчилик назорати бундай пайтда бор бўйи билан кўринишини ҳаётнинг ўзи тақозо этаётир.\n(Мақола “Янги Ўзбекистон” газетаси сайтидан олинди)


Мусулмонлар Идорасининг эълони: Рамазон ҳайитининг илк куни - 15 июнь. Шавкат Мирзиёнинг ноқонуний буйруғи: Ҳайитининг биринчи уч куни байрам сифатида кенг нишонлансин - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n08:04 - Мусулмонлар Идорасининг эълони: Рамазон ҳайитининг илк куни - 15 июнь. Шавкат Мирзиёнинг ноқонуний буйруғи: Ҳайитининг биринчи уч куни байрам сифатида кенг нишонлансин\nЎзбекистон Мусулмонлар Идораси ўз вазифасини бажариб, бу йил Рамазон ҳайитининг биринчи куни 15 июнга тўғри келишини билдирди. Бунга асосланиб, Ўзбекистон Президенти буйруқ деса бўладиган қарорини эълон қилди:\n1. Рамазон ҳайитининг биринчи уч куни байрам сифатида кенг нишонлансин.\n2. Бу ишга маъсул ташкилотлар Рамазон ҳайитининг жойларда тартибли ва юқори даражада, халқимизнинг миллий ва диний анъаналарига мос равишда ўтиши учун тегишли тадбирлар амалга оширсин.\n4. Мазкур қарорнинг ижросини назорат қилиш Ўзбекистон Республикасининг Бош вазири Абдулла Арип зиммасига юклансин.\nПрезидентнинг қарорида ҳеч бир янги нарса йўқ. Авваллари бундай қарорни Ислом Карим тасдиқларди, энди Шавкат Мирзиё тасдиқламоқда. Аммо, 15 июнь иш куни бўлмаслиги қарорда тилга олинмаган, Президентнинг 2017 йил 28 декабрдаги “2018 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги 5290-сонли Фармони эслатилган. Тушуниш мумкинки, ўша Фармонда 15 июнь дам олиш куни деб эълон қилинган. Президентнинг шундай қилишга ҳаққи бор.\nШундай бўлса ҳам ўқувчиларимизнинг эътиборини қуйидаги нарсаларга жалб қилмоқчимиз. Маълумки, ўз Конституциясига кўра, Ўзбекистон дунёвий/секуляр давлат, яъни дин ва давлат бир биридан ажратилган. Шундай экан, Рамазон ҳайити билан боғлиқ воқеаларни ҳамма қўғирчоқ оммавий ахборотларига ёритишни тавсия этиш Конституцияга зид эмас, аммо Президентнинг бу байрамни кенг нишонлаш қарори Конституцияга зиддир. Байрамни қандай нишонлаш мусулмонларнинг иши, давлатники эмас. Биров ҳайит намозини ўқиш билан чекланади, бошқа биров ўзича яна бир нарсалар қилади. Президентнинг бу байрамни кенг нишонлаш ҳақида буйруқ беришга ҳаққи йўқ.\nТўйларни камтаринроқ ўтказишни талаб қилаётган Шавкат Мирзиё нимага дин байрамини кенг нишонлаши ҳақида буйруқ бермоқда? Қолаверса, Бош вазир Абдулла Арипнинг ҳам бу байрам қандай нишонланаётганини назорат қилишга ҳаққи йўқ. Давлатнинг ҳуқуқ-тартибот органлари мавжуд қонунлар доирасида ҳамма нарсани назорат қилаверадилар. Бундан ташқари, бизда оммавий ахборо воситалари қўғирчоқ бўлмаса, Абдулла Арип уларнинг ишига ҳам аралашолмаслиги керак.\nХуллас, қаёққа қарасанг – масхарбозлик. Ҳамма тушуниши керак, Ўзбекистон ҳозир иқтисодиётининг кучи ва аҳолининг ўртача ойлиги билан ривожланган Ғарб давлатларини қўйиб туринг, ҳатто қўшнимиз Қозоғистондан 10 баравар кучсиз эканлигининг сабабларидан бири, балки, асосийси – масхарбозликлар ичида яшаётганимиздир.


Заҳматкаш, ўз касбининг фидойи инсонлари бўлмиш ободонлаштириш ташкилотлари ходимлари томонидан йилнинг тўрт фаслида озодаликни сақлаш борасида олиб борилаётган ишлар шаҳар ва қишлоқларимиз кўркига-кўрк қўшиб, барчанинг кўнглига илиқлик улашмоқда.\nБугун қайси бир ҳудудга қай фасл ва вақтда борманг ушбу ташкилотнинг заҳматкаш ходимларини йўллар четида, жамоат жойларида ободонлаштириш ишлари билан машғул ҳолатда учратасиз. Аммо ушбу инсонлар меҳнатларига яраша шароит яратилмагани ва кам иш ҳақи эвазига меҳнат қилаётганликлари кишини ташвишлантиради. Шу боис мазкур соҳа вакилларининг меҳнатини улуғлаш, уларга муносиб меҳнат шароитини яратиб бериш борасида бир қатор фикр-мулоҳазалар ҳамда таклифларимни билдириб ўтмоқчиман.\nАмалдаги меҳнат қонунчилигимизга биноан иш берувчи ҳамда ходим ўртасида тузиладиган меҳнат шартномаларига мувофиқ, иш берувчилар томонидан ходимлар ўз вазифаларини бажаришлари учун барча шарт яратиб берилиши лозим.\nАммо бугунги кунда шаҳар ва қишлоқларимиздаги кўча ва хиёбонларни ободонлаштиришга масъул бўлган ходимларнинг меҳнат муҳофазаси, яратиб берилган иш шароитлари ҳамда ойлик маошлари бошқа касбларга нисбатан қониқарсиз ҳолатда. Хусусан, ходимларнинг тушлик қилишлари учун етарли шароитлар яратиб берилмаган. Шу боис улар ўзлари меҳнат фаолиятини олиб бораётган жойларда, гигеник нормаларга амал қилмасдан тушлик қилишга мажбур бўлмоқда.\nЎзбекистон Республикаси Президентининг 2019 йил 4 июндаги “Аҳоли пунктларини ободонлаштириш соҳасида ишлар самарадорлигини оширишга доир қўшимча чора-тадбирлар тўғрисида”ги қарори билан 2020 йил 1 январдан ободонлаштириш бўлинмалари ходимларига овқатланиш учун энг кам ойлик иш ҳақининг бир баравари миқдорида компенсация тўлаб берилмоқда. Бугунги нарх-навонинг ўсиш суръати ва ходимларга аниқ бир тартибда иш шароити белгилаб берилмаганлигини ҳисобга олсак овқатланиш учун ажратилган маблағ етарли эмас.\nШунингдек, уларнинг иш фаолиятида меҳнат қонунчилиги тартибида аниқ вақт белгиланмаган, ёки меҳнат шартномасида белгиланган нормаларга амал қилинмайди. Чунки ёз фаслида эрталабки соат 06.00 да ёки кечки 19.00 дан кейин ҳам уларни ўз меҳнат фаолиятлари билан шуғулланаётган ҳолатда кўрамиз. Қиш фаслидаги турли байрамлар ёки бошқа тадбирлар доирасида уларни қаҳратон совуқларда гул экаётган ёки ободонлаштириш билан шуғулланаётган ҳолатда учратишимиз мумкин.\nАммо белгиланган иш вақтидан ортиқча вақтда қилинган меҳнат учун қонунчилик нормалари тартибида уларга қўшимча иш ҳақи ва устамалар тўлаб берилаяпти, деб айта олмаймиз. Агар қўшимча устамалар тўлаб берилган тақдирда ҳам уларни бундай меҳнат шароитлари яратилмаган ҳолатда ўз вазифаларига жалб қилиш инсонийликка хос бўлмаган ҳолатдир. Шу билан бирга, ходимларнинг меҳнат фаолияти давомида фойдаланишлари учун замонавий биохожатхоналар ҳам керакли жойларда ўрнатилмаган.\nЮқоридагилардан келиб чиқиб, ушбу заҳматкаш касб эгаларининг фаолияти учун етарли даражада меҳнат шароитларини яратиш бўйича қуйдаги ишларни амалга ошириш лозим деб ҳисоблайман:\n– ҳар бир ҳудуддаги ободонлаштириш бошқармаси ходимлари учун ажратилган иш биноларини қайта кўриб чиқиш ва ходимлар сонидан келиб чиққан ҳолда тақсимлаш;\n– йилнинг тўрт фаслида маҳаллий бюджет ҳисобидан ўз вақтида сифатли овқатланишларини таъминлаш учун иновацион услубда ошхона хизматига мослашган автобуслар фаолиятини йўлга қўйиш;\n– кўчма ҳолатда бўлсада биохожатхоналар тизимини ишга тушириш;\n–ўз ҳудудларидаги жамоат транспортларида бепул ҳаракатланишлари учун имтиёз бериш;\n– ойлик маошларини ҳисоблаб чиқиш тизимини қайта кўриб чиқиш;\n– уларнинг меҳнат фаолиятидаги энг катта тўсиқлардан бири бўлган жамоат жойларидаги етарли бўлмаган чиқинди яшиклар тизимини кенгайтириш.\nЮртдошларимиз меҳнат қонунчилигидаги бу каби ҳолатлар яна кўплаб соҳа ва касбларда учрашини таъкидлаши мумкин. Аммо тан олиб айтишимиз керакки, ҳеч бир касб эгаларининг бугунги кундаги меҳнат шароитлари ҳамда уларнинг иш юкламаси сиз-у бизнинг яқинларимиз ва юртимизга ташриф буюрган меҳмонларнинг баҳридили очилиб яшашига имкон яратиб берадиган даражада тозаликни таъминлашга қўшилган ҳиссачалик эмас.


Чекишга қарши бутун дунёда кураш қандай олиб борилмоқда? — Фарғона шифокори\nҚуйидаги давлатларда эса чекишга қарши курашиш учун антиқа усуллар ўйлаб топилган:\nАргентинада чекмайдиган аёллар ҳафтада бир марта гўзаллик салони хизматларидан текин фойдаланиш ҳуқуқига эга;\nДанияда эса талабаларга, агар улар чекмайдиган бўлсалар, машғулотларда ухлашга рухсат этилади;\nИталияда алкогол истеъмол қилмайдиган қизларга ҳафтада бир кун қўшимча дам олиш куни берилади;\nКанадада чекувчи аёллар президент сайловларида қатнашиш ҳуқуқига эга эмас;\nМексикада, агар тиббий экспертиза сизнинг чекмаслигингизни тасдиқласа, ойлигингизга 70 % устама тўланади.\n← Фойдасидан кўра зарари кўпроқ…\n«Ўзбекистон тараққиётига ўз ҳиссамни қўшишга тайёрман» →\n15.02.2019 fsh.uz 322\n20.05.2018 fsh.uz 679\n05.09.2019 fsh.uz 107


ЭНДИ САҲРОДА ТАРВУЗ ЕТИШТИРИЛАДИ | Агро-Олам.Uz\nБош саҳифа Деҳқончилик ЭНДИ САҲРОДА ТАРВУЗ ЕТИШТИРИЛАДИ\nГазетамизнинг 2018 йил 1 февраль 5-сонида нукуслик ихтирочи-тадбиркор Рашид Қартбоев ҳақидаги «Чиқиндидан шифер, хазондан девор…» деб номланган мақолани эътиборингизга ҳавола этган эдик. Тадбиркор чиндан ҳам, ваъдасининг устидан чиқибди. Очиғи, унча-мунча одам ишонмайдиган ҳолат — 7 сотихдан 70 тонна тарвуз!.. Тадбиркорнинг ўзига қўнғироқ қилдик.\n— Олдин бир ҳолатни тушуниб олиш керак. Бизда одамлар қадимдан тарвуз етиштиришнинг, асосан, битта усулидан фойдаланиб келади: кузда ерни шудгорлаб, эрта баҳор экади. Зарурат туғилганда суғоради… бўлди. Аммо усуллар жуда кўп. Мен танлаган усул тарвуз парваришида бошқача усулни қўллашга асосланади. Баҳорда тарвуз экишга мўлжалланган ер атрофида 1,2 метр чуқурликда ариқ қазилади ва унинг ён деворларига плёнка қопланади. Бу сув исроф бўлмаслиги учун. Хуллас, ўша ариқ сув билан тўлдирилади. Тўғри, чуқур ариқ ичидаги сувнинг беш фоизи буғланиб кетади. Қолгани эса ҳеч қаёққа кетмайди ва ўсимлик илдизларини намлик билан таъминлашга сарфланади. Сув ҳам анча тежалади.\nНурбек ҒАФФОРОВ ёзиб олди. «Оила даврасида» газетаси


«Олтин қалам» Миллий мукофотининг махсус номинацияси соҳиби бўлдим | Xushnudbek.uz\n03.05.2014\tin Saralangan, Shaxsiy fikr 9 фикр\nГапимни бошлашдан аввал, Сизларга бир нарсани эслатиб қўймоқчиман. Мен журналист эмасман, касбим – ҳуқуқшунос. Журналистика соҳасида таҳсил ҳам олмаганман, бу дегани профессионал журналистика қонун-қоидаларидан хабарим йўқ. Менинг ёзганларим оддийгина ҳаваскорликка даъво қила олади холос. Бўлди, кириш қисми тугади.\n“Олтин қалам” Миллий мукофоти бундан 9 йил аввал шахсан Президентимиз Ислом Каримов ташаббуслари билан таъсис этилган эди. Мазкур танлов ҳар йили 3 май – Жаҳон матбуоти эркинлиги кунига бағишлаб ўтказиб келинмоқда.\nЎзА берган хабарга кўра, 2006 йилдан буён ўтказилаётган мазкур танловда 4 минг нафарга яқин журналист 50 мингдан ортиқ ижтимоий аҳамиятга молик материали билан иштирок этди. 194 нафар журналист “Олтин қалам” Миллий мукофоти соҳиби бўлди. 48 нафар ижодкор нуфузли халқаро ташкилотлар ваколатхоналари таъсис этган мукофотлар билан тақдирланди.\nНавбат бўйича тўққизинчи бор ўтказилган “Олтин қалам” Миллий мукофотининг тақдирлаш маросими кеча, 2 май куни, пойтахтимиздаги “Туркистон” саройида бўлиб ўтди.\nМазкур тақдирлаш маросимида каминангизга ҳам бир кичик мукофот насиб қилди.\nГап шундаки, “Олтин қалам” Миллий мукофоти ҳақида эълон берилгач, унда “Интернет журналистикаси” йўналишида иштирок этиш истаги пайдо бўлган эди. Мазкур истак январь ойида “Жамият ва мен” танловида “Интернетдаги энг яхши мақола” номинацияси ғолиби бўлганимдан сўнг пайдо бўлган бўлса, не ажаб.\nХуллас, барча керакли ҳужжатларни тўплаб, танлов учун бир йил давомида шахсий блогимда эълон қилган 15 та мақолани тақдим этдим.\nТопширишга топширдим-у, аммо яширмасдан ростини айтаман, ғолиб бўлишга заррача ҳам ишонганим йўқ. Кутишга кутгандирман, лекин ишончим кам эди. Сабаби жорий йилда танловга мамлакатимизнинг барча турдаги оммавий ахборот воситаларида меҳнат қилаётган 490 дан ошиқ журналистдан 7500 га яқин ижодий иш келиб тушганди. Профессионал журналистлар орасида менга “нон йўқлиги”ни ҳис қилгандим.\n30 апрель куни Журналистлар ижодий уюшмасидан телефон қилишди ва имкони бўлса, уюшмага келиб кетишимни сўрашди. Айтилган жойга келгач, уюшма раҳбари Шерзод Ғуломов қабул қилдилар ва менга мазкур танловнинг халқаро ташкилотлар томонидан эълон қилинган номинация ғолиби бўлганимни маълум қилиб, табрикладилар. Қўлимга эса, тақдирлаш маросими учун таклифнома тутқаздилар.\nТақдирлаш маросимига таклифнома\nЭнди бироз “Олтин қалам” ҳақида маълумот берсам. Мазкур Миллий мукофот ушбу йилда 4 та асосий номинация ва битта Бош соврин, шунингдек, бир қатор халқаро ташкилотларнинг махсус номинациялари бўйича ғолибларни аниқлаб берди. Ҳамкор халқаро ташкилотлар орасида Бирлашган Миллатлар Ташкилотининг Ўзбекистондаги ахборот маркази, ЮНЕСКО, Европада Хавфсизлик ва ҳамкорлик ташкилоти, Жаҳон банки, БМТнинг ОИВ/ОИТС бўйича Бирлашган дастури – ЮНЭЙДС, Халқаро муносабатлар миллий демократик институти (АҚШ), “Регионал диалог” (Словения) каби ташкилотлар ҳам бор эди.\nУлар орасида илк маротаба АҚШнинг Халқаро муносабатлар миллий демократия институти (NDI) махсус қўшимча номинация эълон қилган экан: “Журналистикада ижтимоий масалаларни ёритишда инновацион ечим ва ёндашувлар”.\nМенинг ижодий ишларимни айнан мана шу номинация ғолиблигига лойиқ кўришибди.\nСтатуэтка: ЎзА ))\nТабриклашга келган жияним Эъзозахон билан\nТақдирлаш маросими таассуротлари ҳақида ўртоқлашадиган бўлсам, узооооқ ёзишим керак. Яхшиси ундай қилмаганим маъқул. Сизнинг ортиқча вақтингизни олгим йўқ.\nФақат бир гапни айтишим мумкинки, бутун тадбир давомида қандайдир ўзимни ноқулай ҳис қилдим. Ҳар тарафимда журналистлар, умуман олганда “Туркистон” тўла журналист. Адашиб қолгандай бўлдим. Нега дейсизми? Буёғи яна ўша кириш қисмидаги гаплар…\nШу фурсатдан фойдаланиб, кичик меҳнатимизни юксак баҳолаб, Миллий мукофотнинг бир бўлагини ишониб топширган барча мутасадди шахсларга ўз миннатдорчилигимни билдираман. Ўйлайманки, мазкур ютуқ менга нафақат ўзгача фахр туйғусини, балки ўзига хос масъулиятни ҳам юклайдики, бунинг натижаси ўлароқ, келгусида янада шижоат билан, иштиёқ билан, аҳолининг ҳуқуқий онги ва маданиятини оширишда, юртимизда амалга оширилаётган суд-ҳуқуқ ислоҳотларининг мазмун-моҳиятини кенг жамоатчиликка етказишда ўзимнинг саъй-ҳаракатларимни аямайман.\nМени қўллаб-қувватлаб турган барча дўст-у биродарларга ҳам миннатдорлик изҳор этаман! Мен ёзган мақолалар, маълумотлар, жамиятга, Сизга жуда кичик бўлса-да, фойдаси теккан (тегаётган) экан, бундан бошим осмонга етишини билиб қўйишингизни, истардим.\nТанловнинг барча ғолиблари рўйхати билан қуйидаги манзилда танишишингиз мумкин.\nPost Scriptum: Мен танловда журналист сифатида эмас, блоггер сифатида ғолиб бўлганимни биласиз. Шу сабабли кези келганда бир гапни айтиб ўтишни лозим деб топдим. Гап шундаки, ўтган 8 йил давомида “Олтин қалам” Миллий мукофотида расмий ОАВда фаолият юритмайдиган (ТВ, радио, газета, журнал, расмий веб-сайт) номзод бирон марта тақдирланмаган экан. Айтишларича, “Олтин қалам” тарихида илк марта блоггер ғолиб бўлган.\nОлтин калам тарихида илк бор блоггер мукофот олди. @xushnudbek\n— Abror (@ismailov_a) 2 мая 2014\nБу юртимизда блогсферага бўлган эътиборнинг ортаётганидан далолатидир. Мана, секин-аста блоггерлар ҳам Миллий мукофотлар билан тақдирланадиган вақтларга етиб келдик. Шу ўринда юртимиздаги барча блоггерларни фаолликка чақириб қолар эдим. Ҳаракатдан, изланишдан, қалам тебратишдан тўхтаманг. Албатта натижаси бўлади.\nжурналистика Олтин қалам Президент танлов\t2014-05-03\n03.05.2014 at 22:26\nҚойил, Сизга фақат хавас қилиш керак!\n21.05.2014 at 12:50\nХушнудбек, аввало, сизни табриклайман. Юрагида ёзиш иштиёқи бўлган одамнинг журналист бўлиши шарт эмас. Муҳими, унинг фикри соғлом, сўзлари ҳақиқат ва унга кўра олиб бораётган ҳаракатлари самарали бўлиши керак. Ижодингизга омад!\n24.06.2014 at 15:40\nSizni avvalambor tabriklayman va bundan keyingi ijodingizga omad tilayman\n02.08.2014 at 17:19\ncharchamang o’zingizni maqtashdan)\n04.08.2014 at 20:35\nХўп. Мақташга арзигулик яна имкон беришини Аллоҳдан сўрайман.\nTabriklayman! Juda havasim keldi. Hayotda biron yutuqqa erishib, tag’dirlanish oson emas. Shijoatingiz so’nmasin, olg’a qadam tashlashda davom etavering!\n18.06.2015 at 14:36\njudaham zo”r tabriklayman bizga ham nasib qilsin biz ham sizdek maqtanaylik kimlardur kuysaham\n26.12.2015 at 16:28\nАнча кеч қолган бўлсамда мен ҳам табриклайман. Ёзганларингизга тўхталсам жуда яхши экан. Менга маъқул бўлди. Ишларингизга омад, чарчаманг.\nБитта савол бермоқчидим. Сизни муваффақиятингизни кўриб, мени ҳам ушбу танловда иштирок этиш иштиёқи уйғонди. Мен ҳам оммавий ахборот воситаларида тарбия масалалари бўйича мунтазаам маколаларимни бериб бораман. ушбу танловда иштирок этиш шартлари ҳақида маълумот бера оласизми? Жавобингиз учун олдиндан раҳмат


Жорий йилда Тошкентда 181та қўп қаватли уй қурилиши режаланган. Тошкент шаҳар ҳокимлигидан олинган маълумотга кўра, уйларнинг аксар қисми кам таъминланган оилаларга мўлжалланиб, арзон нархларда берилади.\nШавкат Мирзиёев Тошкентнинг Сергели тумани, Спутник даҳасида жойлашган барак уйларда яшовчилар билан 2016 йилнинг 25 сентябрь куни ўтказган учрашувидан сўнг бу уйлар ўрнига кўп қаватли турар-жой бинолари қуришга ваъда берган эди.\nМирзиëевнинг 2016 йилнинг 22 ноябрь куни махсус қарорига кўра, 2017-2020 йил ичида Сергелида кам таъминланган оилалар учун 500 та кўп қаватли уй қурилиши режаланган.\nЎзбек нашрларига кўра¸ бу лойиҳани молиялаштиришга хориж банклари¸ хусусан¸ Туркиянинг “Зираат” банкидан олинган 200 миллион долларлик кредит сарфланади.\nЖорий йилда 182 та уй қуриб битказилгани хабар қилинди.\nРresident.uz сайти Сергелида “13 гектар майдонда 66 кўп қаватли уй-жой қад ростлагани ва 1, 2, 3 хонали бу уйлар аҳолига имтиёзли кредитлар асосида берилгани” ҳақида 17 ноябрь куни хабар қилди.\nБироқ кейинчалик Бош прокуратура янги қурилган арзон уй-жойларни сотишда қонунбузарлик ҳолатлари содир этилгани аниқланганини маълум қилди. Ҳозирда ушбу ҳолат бўйича жиноят иши қўзғатилиб, тергов-суриштирув ишлари олиб борилмоқда.


21 Октябрь 11:31\nTOKYO. Kazinform - Японияда бадиий гимнастика бўйича Жаҳон чемпионати доирасида саралаш мусобақалари бўлиб ўтди. Қозоғистон муҳим турнирнинг бу турида бироз муваффақият қозонди. Бу ҳақда Kazinform Оlympic.kz га асосланиб хабар беради.\nAлександр Кимнинг шогирдлари бирданига тўртта финалга йўлланма олишди. Бу натижа ҳақиқий муваффақият - бу спортнинг Қозоғистонда ривожланиш тарихига катта ҳисса қўшади.\nЖамоа етакчиси - Милад Карими бирданига учта финалга чиқишга муваффақ бўлди. Олимпиада ўйинларининг кўпкураш иштирокчиси 80,706 балл тўплади, бу унга саралашни 16-ўринда якунлашга имкон берди. 24 гимнастикачи ҳал қилувчи босқичдан ўтди.\nУ тирговуч машқларида ҳам медаль учун кураш олиб боради. Бундай бой рақобатбардош дастурда у ўз чиқишлари учун ҳакамлардан 14,966 балл олган ҳолда, оралиқ тўртинчи ўринни эгаллади.\nНиҳоят, у ўзига қулай турларидан бирида - отда машқ қилишда саккизталик ичида энг яхшиларидан бирига айланди. Милад 14,433 балл тўплади - учинчи оралиқ ўрин.\nЯна бир финал Нариман Қурбанов ҳисобида. Отда машқ қилишда спортчи 15000 балл тўплади. Бу унга ҳал қилувчи раундга йўлланма тақдим этди ва олтинчи ўринни эгаллади.\nҚолаверса, финал ўйинлари 22 октябрда бошланади.


Унинг фикрига кўра, бу стратегия, айниқса ҳали яхши қотиб улгурмаган ёш авлоднинг онгига таъсир этувчи чет эл зўравонлик шаклларининг салбий маданий ва бадиий тажовузига қарши курашишда зарурдир, бу эса Кувайт жамиятининг келажакдаги гуллаб – яшнашига халақит беради. “Бу ижтимоий муаммога айланмасидан ва бутун Кувайт жамиятига зарар келтириш ҳавфини туғдирмасидан олдин, тезда ҳал қилиниши керак бўлган ҳақиқий муаммо”, - деб таъкидлади Crowne Plaza Hotel да “ОАВ ва зўравонлик” мавзусида ўтказилган конференция вақтида шайх Салмон.\nАраб аёлларининг ОАВ Уюшмаси билан ҳамкорликда ташкил этилган ушбу конференция, араб дунёсида ўз тоифасига кўра биринчиси ҳисобланади. Конференцияда ОАВ нинг роли фақатгина янгиликларни етказиш ва вақтичоғлик учун эканлиги билан чегараланиб қолмай, балки унинг олийжаноб вазифаси ҳам борлиги, бу унинг инсоннинг билимлари ошиши учун жамиятга маърифий ва маънавий маълумотларни етказиши орқали хизмат қилишида намоён бўлиши айтиб ўтилди.\nАраб аёллари ОАВ Уюшмаси вице – президенти, Кувайтлик Робия Ҳусайн Маккий, Кувайт араб миллатининг юксалишига қаратилган, исталган алоқаларнинг мустаҳкамланишига доир ва араб мамлакатларининг ривожланиши ва гуллаб – яшнаш даражасини оширувчи ҳар қандай ҳаракатларни қўллаб – қувватлашини таъкидлади. “Ҳамма оммавий ахборот воситаларининг таъсири жуда ҳам ортган деб ҳисоблайди. Лекин кўпчилик инсонлар борки, улар оммавий ахборот воситалари орқали ҳақиқатни бузиб кўрсатадиган ҳавфли ва зарарли сиёсий, ижтимоий ва диний қараш ва ғояларни намойиш этишмоқда. Биз, бу ерда, Кувайтда дунёнинг ҳақиқий манзарасини яратиш учун бу билан фаол курашмоқдамиз”.\nҚўшимча қиламизки, 1961 йилда ўз мустақиллигини қўлга киритган Кувайт демократияга йўналтирилган маҳаллий ОАВни фаол ва кенг ривожлантирмоқда. Кувайт оммавий ахборот воситалари ўзининг ривожланишида узун ва самарали йўлни босиб ўтди: оддий газета варақларидан юқори технологияли йўлдошли каналларгача, маҳаллий характердаги нашрдан миллионларга етадиган, кўп аудиторияли ахборот воситаси қадар.\nКувайт ОАВ нафақат технологиялар соҳасида, балки дунё сиёсий жараёнларига қўшилиб, яқин шарқ минтақаларининг демократиялашиши омили бўлган ҳолда, мафкуравий соҳада ҳам юқори чўққиларга чиқди. Оммавий ахборот воситаларининг ўзгариши билан, унинг аудиториясининг ёш, синф ва мафкуравий кесимларда ўзгариши ҳам юзага келди. Хулоса қилиб, шуни айтиш мумкинки, Кувайт ОАВ охирги ўн йилликда сезиларли тараққий этиб, бизни ўраб турган оламни самарали билиш усулига ва араб, аввало Кувайт цивилизациясининг қадриятларини ёювчи воситага айланди. Кувайт ОАВнинг кейинги пайтлардаги тараққиётини ахборот вазири шайх Салмоннинг фаол ва юқори малакавий фаолиятига боғлашмоқда.\n« Ҳалокатга юз тутган учувчиларнинг сўнгги сўзлари... Кўп кулиш »


Педри «Реал»га қарши ўйинни ўтказиб юбориши мумкин\n«Барселона» яримҳимоячиси Педри Испания миллий жамоаси сафидан жароҳат билан қайтди, дея хабар бермоқда Sport.es.\nМанбанинг ёзишича, 18 ёшли футболчи сонидан шикастланган. Клуб шифокорлари бош мураббий Роналд Куманга Педрининг яқин 10 кун ичида жамоага ёрдам бера олмаслигини маълум қилган.\nШу тариқа, «Барса» яримҳимоячиси Ла Лига доирасидаги «Валенсия» (17 октябрь) ва Чемпионлар лигаси 3-тури доирасидаги «Динамо Кеев»га (20 октябрь) қарши ўйинларни ўтказиб юборади. Қайд этилишича, Педри 24 октябрь куни «Реал»га қарши учрашувгача сафга қайтиши кутилмоқда, аммо бу унинг жароҳатдан қай даража тез тикланишига боғлиқ.\nМаълумот учун, Педри 2021/22 йилги мавсумда «Барса» сафида 4 ўйинда майдонга тушди.


Кўзларимдаги қум — Dilkashradio.com\n“Мен юзларини мендан яшираётган Худовандни кутяпман…Мен Унга ишонаман.” Ишаё 8:17.\nАссалому алайкум азизлар. Биз яна ва яна хаётимиздаги сахролар хақида сухбатлашамиз. Сизлар билан ўтган сафар Жаннат хақида сухбатлашган Эдик. Биз хаётимизнинг асл мақсади, Худо бизга берган хаётда қандай яшаш хақида билиб олдик. БИроқ шундай пайтлар бўлади-ки, Ўлик сахрода айланиб юрган шамол туфайли кўзларимга қум киради. Кўзимга қум тўлгани сабабли ўша жаннат деб аталувчи булоқни кўролмай қоламан. Сахродаги бўрон, қуёш нурини тўсиб, осмонни чанг-тўзон қоплайди. Худо хам худди мендан миллионлаб чақирим узоқдадай туюлади. Бундай пайтларда хаётимда, атрофда фақат ёмонликлар кўраман. Мени шубхалар ўраб олади. Мен ўз-ўзимдан, Унинг мухаббатидан ва хатто Унинг борлигидан хам шубхалана бошлайман. Бу холат сизга танишми? Ха, бундай холатни бошингиздан кечирган бўлсангиз, мени албатта тушунасиз, ва бунинг қанчалик азобли эканини хам биласиз.\nМен шунча вақт ўрганганларим, Худованддан олган сабоқларим хамма-хаммаси худди тушдай унутилади. У хақиқатдан хам хаётимни бошқаряптими? Нега хаётимда шундай воқеаларнинг содир бўлишига йўл қўйяпти? Дунёда шунча ёвузликлар бўлаяпти, нега тўхтатмайди? Нега хозир қийналаётганимда бирор нарса қилмаяпти? Мен бепаён сахрода ўзимни ташлаб кетилгандай хис қилдим ва Худовандга жуда мухтож эдим. Бу кунлар менинг энг қоронғи кунларим эди. Мен қанча харакат қилмай, атрофимдаги нарсаларни яхшироқ кўриш учун кўзларимдаги қумни чиқариб ололмасдим. Мен Уни излашни тўхтатдим ва хаётимдаги мана шу қоронғи кунларни қабул қилишга қарор қилдим. Шундай бўлса хам, сахродаги бўрон орқали Худованд менга шундай деди: «Сукут сақлаб фақат Худони кут…Сукут сақлаб фақат Худони кут…” Кутиш деяптими? Ха, У яна мендан Уни кутишимни сўраяпти. Уни кутишимни ва ишонишимни сўраяпти. Шуднай қоронғуликда, қуёшсиз, ойсиз ва юлдузларсиз қоронғиликда Уни кутишим керак эди.\nИшонишим учун хеч қандай асос бўлмаса хам, суянадиган хеч нарса бўлмаса хам, ишонишим керак эди. Исо Масих ваъда берган эди: « Кимда-ким менга эргашса, қоронғида юрмайди, у хаёт нурида юради”. Шунда мен бир нарсани ўргандим: Ваъда берувчи албатта ваъдасининг устидан чиқади. Бир сафар Худованд менинг кўзларимдаги қумни учириб юборгач, Исо Масихга бошқача назар билан қарашни ўргандим. Исо Масих 33 йил давомида мана шу дунёнинг сахроларида юрган. Сахрода Унинг учун хеч қандай яхшилик йўқ эди. Сахрода гуллар ўсмасди, йўллари хам силлиқ эмасди. У бу сахрода юрар экан, йўлида турли хил ёвузликка дуч келди: бахтсизлик, нафрат, хиёнат, адолатсизлик, зўравонлик, ва ўлим. Аммо Унинг ягона куч қувват манбаи Худованд эди. Кейин эса хочда энг азобли ўлим олдида Худованд Уни ташлаб қўйди.\nРаббим Исо Масих ўшанда менинг ўрнимни эгаллаган эди. Мен Худодан ажралган эдим, бироқ мени Унга яқинлаштириш учун, менинг ўрнимга У тўлов тўлади. У мени тубсиз қоронғуликдан чиқариш ва бир умрга Худованд билан бирга қилиш учун ўлди. У мен учун азоб чекди. Аслида мен ташлаб кетилишим керак эди. Аммо У менинг ўрнимга хочга чиқди. Мен шу нарсаларни тушуниб етганимда, янги бир ишончга эга бўлдим. Хеч нарса хатто қоронғулик хам мени Ундан ажрата олмас экан. Раббим Худованддан ажралган холда қанчалик қийналганини билдим. У шу азоблар эвазига мен учун Жаннат дарвозаларини очган экан. Баъзан қумлар булоқларни бекитиб қўйишига ўзимиз йўл қўйиб берар эканмиз. Қумларни олиб ташлаб ўша булоқларни юзага чиқариш учун эса анча-мунча мехнат қилиш керак. Хаётингизда хозиргидай холатларни бошингиздан кечиргандирсиз, аммо ишончингиз комил бўлсинки, хатто қоронғилик хам сизни Худованддан ажрата олмайди. Бир оз, яна бир оздан сўнг Худованд сизни ёруғликка олиб чиқади. Омин!\nТоза қўллар ва пок юрак\nТемир темирни ўткирлайди, инсон эса дўстини


Бош сахифа - Янгиликлар - Ўзбекистон аҳолиси 32 млн кишидан ошди\n1 январда Ўзбекистоннинг доимий аҳолиси сони 32,121 миллионни ташкил этди.\nЎзбекистоннинг доимий аҳолиси сони 1 январь ҳолатига 32,121 миллион кишини ташкил этиб, йил бошига нисбатан 545,8 минг кишига ёки 1,7 фоизга ўсган. Жумладан, шаҳар аҳолиси сони 16,238 миллион кишини (жами аҳоли сонига нисбатан 50,6%), қишлоқ аҳолиси сони эса 15,882 миллион кишини (жами аҳоли сонига нисбатан 49,4%) ташкил этди. Дастлабки маълумотлар Давлат статистика қўмитаси ахборот хизмати томонидан эълон қилинди.\n2016 йилнинг январь-декабрь даврида 726,8 мингта бола туғилиб, мос равишда туғилиш коэффициенти 22,8 промиллени ташкил қилди ва 2015 йилнинг мос даврига нисбатан 0,7 промиллега камайди (2015 йилда 23,5 промилле бўлган). Туғилиш коэффициентининг сезиларли даражада пасайиши Қорақалпоғистон Республикасида (23,3 промилледан 21,8 промиллегача), Сурхондарё (27,0 промилледан 25,8 промиллегача), Бухоро (21,9 промилледан 20,9 промиллегача), Тошкент (21,1 промилледан 20,3 промиллегача), Андижон (24,1 промилледан 23,4 промиллегача), Қашқадарё (26,2 промилледан 25,5 промиллегача) ва Сирдарё (22,8 промилледан 22,1 промиллегача) вилоятларида қайд этилди. Шунингдек, туғилиш коэффициентининг ўсиши Тошкент шаҳрида (18,0 промилледан 18,4 промиллегача) ва Навоий (22,0 промилледан 22,1 промиллегача) вилоятида кузатилди.\n2016 йилнинг январь-декабрь ойларида 154,5 мингта ўлим қайд этилган бўлиб, мос равишда ўлим коэффициенти 4,8 промиллени ташкил этди. Ўлим коэффициентининг ўсиши Навоий, Сурхондарё, Сирдарё, Қашқадарё, Хоразм вилоятлари ва Қорақалпоғистон Республикасида кузатилди. Ўлим коэффициентининг пасайиши Андижон, Наманган, Тошкент, Фарғона вилоятларида ва Тошкент шаҳрида қайд этилди.\nРўйхатга олинган жами ўлганларнинг 59,6 фоизи қон айланиш тизими касалликларидан, 9,4 фоизи — ўсимталардан, 6,7 фоизи — бахтсиз ҳодиса, заҳарланиш ва жароҳатланишлардан, 5,9 фоизи — овқат ҳазм қилиш аъзолари касалликларидан, 4,9 фоизи — нафас олиш аъзолари касалликларидан, 1,9 фоизи — юқумли ва паразитар касалликлардан, 11,6 фоизи — бошқа касалликлардан вафот этган.\nЙил давомида 7,7 мингта 1 ёшгача бўлган болалар ўлими қайд этилди ва гўдаклар ўлими коэффициенти 10,5 промиллени ташкил этди. Рўйхатга олинган 1 ёшгача ўлган жами болаларнинг 56,7 фоизи перинатал даврда юзага келадиган ҳолатлардан, 22,4 фоизи — нафас олиш аъзолари касалликларидан, 9,8 фоизи — туғма аномалиялардан, 3,1 фоизи — юқумли ва паразитар касалликлардан, 1,9 фоизи — бахтсиз ҳодиса, заҳарланиш ва жароҳатланишлардан, 0,6 фоизи — овқат ҳазм қилиш аъзолари касалликларидан, 5,5 фоизи — бошқа касалликлардан вафот этган.\n2016 йилнинг январь-декабрь ойларида ФҲДЁ органлари томонидан 275,1 мингта никоҳ ва 29,4 мингта никоҳдан ажралишлар қайд этилган. Республика бўйича никоҳ тузиш коэффициенти 8,6 промиллени, никоҳдан ажралиш коэффициенти эса 0,9 промиллени ташкил этди. Никоҳ тузиш коэффициентининг пасайиши республиканинг барча ҳудудларида кузатилди. Сезиларли даражада никоҳ тузиш коэффициентининг пасайиши Қашқадарё, Наманган, Андижон, Хоразм, Сурхондарё вилоятларида ва Қорақалпоғистон Республикасида қайд этилди. Шу билан бирга, никоҳдан ажралиш коэффициентининг ўсиши Жиззах, Сирдарё, Хоразм вилоятларида ва ушбу коэффициентнинг пасайиши Бухоро, Навоий, Тошкент вилоятларида ва Тошкент шаҳрида кузатилди.\nЙил давомида республика бўйича кўчиб келганлар сони 141,7 минг кишини, кўчиб кетганлар сони эса 168,3 минг кишини ташкил этди. Миграция салдоси минус 26,6 минг кишини ташкил этди (2015 йилда минус 29,3 минг киши бўлган). Миграция салдосининг юқори даражаси Тошкент, Самарқанд вилоятларида ва Қорақалпоғистон Республикасида қайд этилди.\nқўшилган сана: 16-01-2017


Абдулла Қаҳҳор. Болалар адабиёти тўғрисида (1946) | www.ziyouz.uz\nБош саҳифа МатбуотСовет даври матбуотиАбдулла Қаҳҳор. Болалар адабиёти тўғрисида (1946)\nБолалар адабиётининг ҳозирги аҳволи тўғрисидаги докладда ҳам, музокарага чиққан ўртоқларнинг нутқида ҳам бир нарса кўзга ташланади: ҳамма болалар адабиётидаги камчиликлардан гапиришдан олдин бу адабиёт анча ўсганлиги, ютуқларга эга бўлганлиги тўғрисида катта-кичик муқаддима қилиб ўтди.\nБу гаплар ҳақ, лекин бир нарсани эсдан чиқармаслик керак: модомики, болалар адабиёти совет адабиётининг бир қисми экан, унинг ўсиши, ютуқларга эга бўлиши табиий бир ҳол, гап бу ютуқларнинг даражаси, бу кунги талабларга қанчалик жавоб бера олиши тўғрисида бўлиши керак.\nТўғри, бугунги болалар адабиётининг салмоғи бундан ўн беш йил бурунги болалар адабиётининг салмоғидан анча юқори, лекин бугунги мактаб ёшидаги болалар бундан ўн беш йил бурунги мактаб ёшидаги болаларга ўхшайдими?\nҲозирги мактаб ёшидаги болалар мактабга бошқа оилалардан, бошқача оилалардан бораётипти, бу болалар уруш замонини кўрган. Маълумки, уруш фақат шахар ва қишлоқларни бузгани йўқ…\nМана шу нуқтаи назардан қараганда, болалар адабиётининг ҳозирги даражаси, савияси жуда юксак бўлиши керак.\nПленумда болалар адабиёти алоҳида масала қилиб қўйилганлиги ва союз раҳбарлари бу масалани қўйишда айрим, пишиқ тайёргарлик кўрганлигига сабаб ҳам шу бўлса керак.\nЧиройли лоф-қофдан хунук ҳақиқат яхши: анча ўсган, ютуқларга эга бўлган ҳозирги болалар адабиётининг даражаси, савияси унинг олдида турган талаблар, вазифалар даражасидан хийлагина паст. Адабиётимизнинг ҳозирги даражасини кўзда тутганда, бу нарса жуда билинади.\nБунга энг биринчи сабаб шуки, болалар адабиёти шу кунгача ҳам союзнинг, ҳам адабиёт жамоатчилигининг диққат марказидан четда бўлиб келди.\nБунга биринчи далил:\nБундан бир қанча вақт бурун «Правда Востока» ва «Қизил Ўзбекистон» нашриётининг «ширпотреб цехи» Ғайратийнинг «Ўрмонжоннинг мушуги» деган китобчасини нашр этди. Бу китобчанинг мазмунини икки оғиз гап билан айтсак шуки, ашаддий бир пияниста ишчининг пиянисталикдан тузалиб, одам бўлиб кетишига битта сичқон сабаб бўлади. Болалар адабиёти тамғаси билан нашр этилган шундай китоб на Ёзувчилар союзининг диққатини жалб қилди, на айрим ёзувчиларнинг эътирозига сабаб бўлди.\nШукур Саъдулланинг кўп асарлари жуда хом, ғариб эканлиги тўғрисида яқин ўн йилдан бери гап юради, лекин унинг биронта асари бирон марта жиддийроқ муҳокама қилингани йўқ.\nАгар болалар адабиёти союзимизнинг диққат марказида бўлганда, бутун бошли ёзувчининг ижоди унинг эътиборидан четда қолмас эди.\nБу ҳол, албатта, болалар адабиётининг савиясига катта таъсир қилади.\nҲозирги болалар адабиётининг савияси паст бўлишига иккинчи сабаб, болалар учун ёзадиган ёзувчиларнинг умумий савияси, малакаси пастлигидан келиб чиқади. Кеча ва бугун сўзга чиққан ўртоқлар бу тўғрида етарли мисоллар кўрсатишди. Болалар ёзувчиларининг олдига қаттиқ талаблар қўймаганимиз учун кўпи «косиб» бўлиб қоляпти. Булардан бирмунчаси болалар учун ёзиш қанчалик масъулиятли эканини, бу масъулиятни зиммасига олган одам қанчалик билимли, қанчалик ҳунарманд бўлиши керак эканини яхши билмайди, тушунмайди. Болалар адабиётида катталардан кўра болаларга ёзиш осон деган ақидада юрган «косиблар» топилади.\nДокладда, музокарага чиққан ўртоқларнинг нутқида одам хижолат бўладиган мисоллар кўрсатилди. Буларнинг ичида ёзувчининг чаласавод эканини кўрсатадиган фактлар бор. Бу қандоқ гапки, ёзувчи, болаларнинг иккинчи муаллими бўлган ёзувчи чаласавод, жумла тузолмайди! Ёзувчи бўла туриб ўзбек сўзларининг маъносини билмайди, сўзни ўз ўрнида ишлатмайди!\nҲаммадан ёмонроғи шуки, биз шуларни пайқамай келаётибмиз, пайқаганимизга эътибор қилмаётибмиз.\n← Аввалги Аввалги Баҳодир Мўминов. “Куёв ош емади”\nКейинги → Кейинги: Абдулла Қаҳҳор. Бадиий очерк тўғрисида (1940)


Мақолалар мазкур саъна бўйича сараланган: Пятница, 11 Июль 2014\nПятница, 11 Июль 2014 11:08\nОАВ ва интернет-журналистика истиқболлари\nДавлатимиз раҳбарининг Матбуот ва оммавий ахборот воситалари ходимларига йўллаган табригида бугунги кунда, айни шу мураккаб ва қалтис замонда дунёда, ён-атрофимизда рўй бераётган воқеа-ҳодисаларни чуқур идрок этиш, уларнинг туб моҳиятига етиб бориш учун аввало одамларда мустақил фикрлаш ва яна бир бор мустақил фикрлашни шакллантириш талаб қилиниши алоҳида таъкидланди. Сабаби, турли ғоя ва манфаатлар кураши тобора кучайиб бораётган ҳозирги вазиятда ёлғонни рост, ростни ёлғон, деб кўрсатишга уриниш, турли сохта маълумотларни тарқатиш тобора авж олаяпти. Мана шундай шароитда оммавий ахборот воситаларининг роли ва масъулияти ҳар қачонгидан ҳам кўра юксалиб бормоқда.\nЎзбекистон Республикаси Президенти Ислом Каримов 10 июль куни Оқсаройда расмий ташриф билан мамлакатимизда меҳмон бўлиб турган Туркия Республикаси\nташқи ишлар вазири Аҳмет Давутўғлини қабул қилди.\nПятница, 11 Июль 2014 11:06\nАҳди қатъий, билимли ва шижоатли\nКеча юртимиздаги барча олий ҳарбий таълим муассасаларида давлат тест синовлари бўлиб ўтди.\nПятница, 11 Июль 2014 11:05\nДавлат ва жамоат ташкилотлари ҳамкорлиги\nижтимоий масалаларни ҳал қилишда муҳим аҳамият касб этмоқда\nПятница, 11 Июль 2014 11:04\nКафолат муддати — уч йил\nАйни пайтда кўча ва хиёбонлар, бино ва иншоотларни ёритишда ёғду-диодли лампалардан кенг фойдаланилмоқда.\nМутахассисларнинг фикрича, жаҳон стандартларига тўла жавоб берадиган экологик безарар бундай ёритиш мосламаларини ҳар қандай иқлим шароитида ишлатиш мумкин. Энг муҳими, улар электр энергиясини 4 баробардан кўпроқ тежаш имконини беради.\nПятница, 11 Июль 2014 11:03\n«Ўзбекистон аграр соҳада улкан имкониятларга эга»\nЯқинда Венгрия қишлоқ хўжалиги палатасининг вице-президенти И. Хубаи “Жаҳон” ахборот агентлигининг мухбирига берган интервьюсида шу йил 5-6 июнь кунлари Тошкентда бўлиб ўтган “Ўзбекистонда озиқ-овқат дастурини амалга оширишнинг муҳим захиралари” мавзуидаги халқаро конференциядан олган таассуротларини ўртоқлашди.\nПятница, 11 Июль 2014 11:02\nЯнги маҳсулот тайёрлаш ўзлаштирилди\nХўжайлидаги “Регионал индустрия инвест” МЧЖ Устюрт газ-кимё мажмуасини бунёд этаётган “ЎзКорГазхимикал” қўшма корхонасини сифатли пишиқ ғишт билан таъминламоқда.\nПятница, 11 Июль 2014 11:01\nИлғор тажриба, мустаҳкам захира\nМамлакатимизда изчил амалга оширилаётган ислоҳотларнинг устувор йўналишларидан бири озиқ-овқат маҳсулотлари ишлаб чиқариш ҳажмини кўпайтиришдан иборат. Шу эзгу мақсадда ишлаб чиқарувчилар учун қулай сармоявий муҳит яратилиб, уларнинг ташаббуси ҳар томонлама қўллаб-қувватланмоқда. Бу, ўз навбатида, тизимда замонавий технологияларни жорий этишда қўл келаяпти. Натижада бозорларимизнинг тўкин-сочин, савдо пештахталарининг дала ва боғ неъматлари билан сероб бўлиши таъминланмоқда.\nСув ҳавзасида сайёҳлар учун дам олиш маскани очилди\nМиришкор туманидаги Ачинкўл сув ҳавзаси атрофида сайёҳлар учун дам олиш маскани очилди.\nПятница, 11 Июль 2014 10:59\nФайзу тароватли манзиллар\nПрезидентимиз раҳнамолигида амалга оширилаётган изчил ислоҳотлар натижасида мамлакатимизнинг барча ҳудудларида мисли кўрилмаган бунёдкорлик ишлари бажарилмоқда. Жумладан, нафақат кўҳна ва ҳамиша навқирон Самарқанд шаҳри, балки вилоятнинг бошқа шаҳарлари, барча туман ва қишлоқларида ҳам янги-янги тураржой, савдо дўконлари, маиший ва сервис хизмати кўрсатиш шохобчалари, мактаб, лицей, коллеж, шифохоналарнинг замонавий бинолари қад ростлаб, халқимизга бир қатор қулайликлар яратмоқда.